8. การจัดการและการกำกับดูแลกิจการ

โครงสร้างองค์กร

[]

 โครงสร้างผู้บริหารสี่รายแรก

[]

8.1 โครงสร้างการจัดการ

คณะกรรมการบริษัท

ณ 31 ธันวาคม 2554 คณะกรรมการบริษัทประกอบด้วยกรรมการ ดังนี้

+----------------------+----------------------------+------------------+
| ชื่อ-นามสกุล            | ตำแหน่ง                     | วันที่ดำรงตำแหน่ง    |
+----------------------+----------------------------+------------------+
| 1)  ดร. วิรัช          | ประธานคณะกรรมการ           | 7 พฤศจิกายน 2544  |
|     อภิเมธีธำรง        |                            |                  |
+----------------------+----------------------------+------------------+
| 2)  นายวิทิต ลีนุตพงษ์    | กรรมการอิสระ                | 16 ตุลาคม 2543    |
+----------------------+----------------------------+------------------+
| 3)  นายสมชาย ศุภธาดา  | กรรมการอิสระ                | 30 มิถุนายน 2549   |
+----------------------+----------------------------+------------------+
| 4)  นายชลาลักษณ์ บุนนาค | กรรมการอิสระ                | 14 สิงหาคม 2550   |
+----------------------+----------------------------+------------------+
| 5)  นายบุน สวอน ฟู     | กรรมการที่ไม่เป็นผู้บริหาร        | 26 กันยายน 2550   |
+----------------------+----------------------------+------------------+
| 6)  นายบดินทร์ อัศวาณิชย์ | กรรมการที่ไม่เป็นผู้บริหาร        | 11 สิงหาคม 2553   |
+----------------------+----------------------------+------------------+
| 7)  นายสมประสงค์      | กรรมการบริหาร               | 25 เมษายน 2550   |
|     บุญยะชัย           |                            |                  |
+----------------------+----------------------------+------------------+
| 8)  นายประเสริฐ       | กรรมการอิสระ                | 26 ธันวาคม 2554   |
|     บุญสัมพันธ์          |                            |                  |
+----------------------+----------------------------+------------------+

กรรมการที่ลาออกระหว่างปี 2554

นายอารักษ์ ชลธาร์นนท์ ได้ลาออกจากตำแหน่งกรรมการบริษัท มีผลตั้งแต่ 26 ธันวาคม 2554
และคณะกรรมการบริษัทได้แต่งตั้งนายประเสริฐ บุญสัมพันธ์ เป็นกรรมการบริษัทแทน

เลขานุการคณะกรรมการบริษัท : นายวิชัย กิตติวิทยากุล

หน้าที่และความรับผิดชอบ

คณะกรรมการบริษัทมีหน้าที่และความรับผิดชอบที่สำคัญ ดังนี้

-   ต้องปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัท
    ตลอดจนมติที่ประชุมผู้ถือหุ้นด้วยความซื่อสัตย์ สุจริต และระมัดระวังรักษาผลประโยชน์ของบริษัท

-   กำหนดวิสัยทัศน์ นโยบาย และทิศทางการดำเนินงานของบริษัท
    และกำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าสูงสุดให้แก่บริษัทและผู้ถือหุ้น

-   พิจารณาอนุมัติรายการที่สำคัญ เช่น โครงการลงทุนธุรกิจใหม่, การซื้อขายทรัพย์สิน ฯลฯ
    และการดำเนินการใดๆ ที่กฎหมายกำหนด

-   พิจารณาอนุมัติและ/หรือให้ความเห็นชอบต่อรายการที่เกี่ยวโยงกันของบริษัท
    และบริษัทย่อยให้เป็นไปตาม ประกาศ ข้อกำหนด
    และแนวทางปฏิบัติที่เกี่ยวข้องของตลาดหลักทรัพย์แห่งประเทศไทย

-   ประเมินผลงานของประธานคณะกรรมการบริหารและกรรมการบริหารอย่างสม่ำเสมอและกำหนดค่าตอบแทน

-   รับผิดชอบต่อผลประกอบการและการปฏิบัติงานของฝ่ายบริหาร
    โดยให้มีความตั้งใจและความระมัดระวังในการปฏิบัติงาน

-   จัดให้มีระบบบัญชี การรายงานทางการเงิน และการสอบบัญชีที่เชื่อถือได้
    รวมทั้งดูแลให้มีกระบวนการในการประเมินความเหมาะสมของการควบคุมภายในและการตรวจสอบภายในให้มีประสิทธิภาพและประสิทธิผล
    การบริหารจัดการความเสี่ยง การรายงานทางการเงินและการติดตามผล

-   ดูแลไม่ให้เกิดปัญหาความขัดแย้งทางผลประโยชน์ระหว่างผู้มีส่วนได้เสียของบริษัท

-   กำกับดูแลกิจการให้มีการปฏิบัติงานอย่างมีจริยธรรม

-   ทบทวนนโยบายการกำกับดูแลกิจการของบริษัท
    และประเมินผลการปฏิบัติตามนโยบายดังกล่าวเป็นประจำอย่างน้อยปีละ 1 ครั้ง

-   รายงานความรับผิดชอบของตนในการจัดทำรายงานทางการเงิน
    โดยแสดงควบคู่กับรายงานของผู้สอบบัญชีไว้ในรายงานประจำปีและครอบคลุมในเรื่องสำคัญๆ
    ตามนโยบายเรื่องข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย

กรรมการผู้มีอำนาจลงนามผูกพันบริษัท

กรรมการผู้มีอำนาจลงนามผูกพันบริษัทมีดังนี้ "นายบุน สวอน ฟู หรือ นายวิรัช อภิเมธีธำรง หรือ
นายสมประสงค์ บุญยะชัย กรรมการสองในสามคนนี้ลงลายมือชื่อร่วมกัน
และประทับตราสำคัญของบริษัท"

การสรรหาและแต่งตั้งกรรมการ

คณะกรรมการสรรหาและกำกับดูแลกิจการ
มีหน้าที่ในการสรรหากรรมการเพื่อเสนอให้คณะกรรมการบริษัทอนุมัติและ/หรือเสนอขออนุมัติแต่งตั้งต่อที่ประชุมผู้ถือหุ้น
ในการสรรหาคณะกรรมการสรรหาและกำกับดูแลกิจการ
อาจใช้วิธีการให้คณะกรรมการบริษัทเสนอชื่อเพื่อคัดกรอง
รวมทั้งใช้ที่ปรึกษาภายนอกช่วยคัดกรองผู้ที่มีคุณสมบัติเหมาะสม
ในการคัดเลือกกรรมการบริษัทนั้นจะพิจารณาความเหมาะสมของโครงสร้างคณะกรรมการบริษัท
ความเชี่ยวชาญของคณะกรรมการบริษัท รวมถึงแนวทางในการดำเนินธุรกิจในอนาคต
เพื่อพิจารณาว่าคณะกรรมการบริษัทยังขาดความเชี่ยวชาญในด้านใด
แล้วจึงค่อยคัดเลือกบุคคลที่มีความเหมาะสมที่สุดเสนอให้คณะกรรมการบริษัท
หรือที่ประชุมผู้ถือหุ้นพิจารณาแต่งตั้ง (แล้วแต่กรณี)
ตามหลักเกณฑ์และวิธีการที่กำหนดอยู่ในข้อบังคับของบริษัท (ผู้ที่สนใจสามารถดูข้อบังคับของบริษัทได้ที่
www.intouchcompany.com) สรุปได้ดังนี้

(1) ในการประชุมสามัญประจำปีทุกครั้ง กรรมการต้องพ้นจากตำแหน่งตามวาระเป็นจำนวน 1 ใน
    3 ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้
    ก็ให้ออกโดยจำนวนที่ใกล้ที่สุดกับส่วน 1 ใน 3
    โดยกรรมการที่จะต้องออกจากตำแหน่งในปีแรกและปีที่ 2 ภายหลังจดทะเบียนบริษัทนั้น
    ให้ใช้วิธีจับฉลากกันว่าผู้ใดจะออก ส่วนปีหลังๆ ต่อไป
    ให้กรรมการที่อยู่ในตำแหน่งนานที่สุดนั้นเป็นผู้ออกจากตำแหน่ง
    และกรรมการที่ออกตามวาระนี้อาจถูกเลือกเข้ามาดำรงตำแหน่งใหม่ก็ได้

(2) ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

    1.  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ถือ

    2.  ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตามข้อ 2.1
        เพื่อที่จะเลือกตั้งบุคคลคนเดียวหรือหลายคนเป็นกรรมการก็ได้ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

    3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
        ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
        ให้ผู้เป็นประธานเป็นผู้ออกเสียงชี้ขาด

(3) ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระ
    ให้คณะกรรมการมีมติด้วยคะแนนไม่น้อยกว่า 3 ใน 4 ของกรรมการที่เหลืออยู่
    เลือกบุคคลใดบุคคลหนึ่ง ซึ่งมีคุณสมบัติและไม่มีลักษณะต้องห้ามตามมาตรา 68 และ 75
    แห่งพระราชบัญญัติบริษัทมหาชนจำกัด พ.ศ.2535 และกฎหมายที่เกี่ยวข้องอื่นๆ
    เข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่า 2 เดือน
    ทั้งนี้บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

นิยามของกรรมการอิสระ

กรรมการอิสระ หมายถึง
บุคคลที่มีคุณสมบัติครบถ้วนและมีความเป็นอิสระตามที่คณะกรรมการบริษัทได้กำหนดไว้ในนโยบายการกำกับดูแลกิจการของบริษัท
และสอดคล้องกับหลักเกณฑ์ของคณะกรรมการกำกับตลาดทุนกล่าวคือ

5.1) ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้
ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

5.2) ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
ปีก่อนวันที่ได้รับการแต่งตั้งเป็นกรรมการอิสระ ทั้งนี้
ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ หรือที่ปรึกษา
ของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัท

5.3) ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
ในลักษณะที่เป็น บิดามารดา คู่สมรส พี่น้องและบุตร รวมทั้งคู่สมรสของบุตรของผู้บริหาร
ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทหรือบริษัทย่อย

5.4) ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัท
ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นที่มีนัย หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท
บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
ปีก่อนวันที่ได้รับการแต่งตั้งเป็นกรรมการอิสระ

  ความสัมพันธ์ทางธุรกิจตามวรรคหนึ่ง
  รวมถึงการทำรายการทางการค้าที่กระทำเป็นปกติเพื่อประกอบกิจการ
  การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
  หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน
  การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน
  ซึ่งเป็นผลให้บริษัทหรือคู่สัญญามีภาระหนี้ที่ต้องชำระต่ออีกฝ่ายหนึ่ง ตั้งแต่ร้อยละ 3
  ของสินทรัพย์ที่มีตัวตนสุทธิของบริษัทหรือตั้งแต่ 20 ล้านบาทขึ้นไป แล้วแต่จำนวนใดจะต่ำกว่า ทั้งนี้
  การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยงกัน
  โดยอนุโลม แต่ในการพิจารณาภาระหนี้ดังกล่าว ให้นับรวมภาระหนี้ที่เกิดขึ้นในระหว่าง 1
  ปีก่อนวันที่มีความสัมพันธ์ทางธุรกิจกับบุคคลเดียวกัน

5.5) ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมบริษัท และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
ปีก่อนวันที่ได้รับการแต่งตั้งเป็นกรรมการอิสระ

5.6) ไม่เป็นหรือเคยเป็นผู้ให้บริการทางวิชาชีพใดๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน ซึ่งได้รับค่าบริการเกินกว่า 2
ล้านบาทต่อปีจากบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย
ผู้มีอำนาจควบคุมหรือหุ้นส่วนของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
ปีก่อนวันที่ได้รับการแต่งตั้งเป็นกรรมการอิสระ

5.7) ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

5.8)
ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย
หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่รับเงินเดือนประจำ หรือถือหุ้นเกินร้อยละ1
ของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย

5.9)
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

ภายหลังได้รับการแต่งตั้งเป็นกรรมการอิสระที่มีลักษณะเป็นไปตามข้อ 5.1 ถึง 5.9 แล้ว
กรรมการอิสระอาจได้รับมอบหมายจากคณะกรรมการบริษัท
ให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
ผู้ถือหุ้นรายใหญ่ หรือผู้มีอำนาจควบคุมของบริษัท โดยมีการตัดสินใจในรูปแบบขององค์คณะ
(collective decision) ได้

คณะกรรมการตรวจสอบ

คณะกรรมการบริษัท ได้แต่งตั้งคณะกรรมการตรวจสอบตั้งแต่ 5 พฤษภาคม 2541
ประกอบด้วยกรรมการอิสระจำนวน 3 ท่าน
และมีคุณสมบัติครบถ้วนตามที่กำหนดโดยคณะกรรมการกำกับตลาดทุนและตลาดหลักทรัพย์แห่งประเทศไทย

ณ 31ธันวาคม 2554 คณะกรรมการตรวจสอบ ประกอบด้วยกรรมการ ดังต่อไปนี้

+------------------------------+---------------------------------------+
| ชื่อ-นามสกุล                    | ตำแหน่ง                                |
+==============================+=======================================+
| 1.  นายสมชาย ศุภธาดา          | ประธาน                                |
+------------------------------+---------------------------------------+
| 2.  นายวิทิต ลีนุตพงษ์            | กรรมการ                               |
+------------------------------+---------------------------------------+
| 3.  นายชลาลักษณ์ บุนนาค         | กรรมการ                               |
+------------------------------+---------------------------------------+

นายสมชาย ศุภธาดา เป็นผู้ช่วยศาสตราจารย์ และดำรงตำแหน่งหัวหน้าภาควิชาการบัญชี
ประจำภาควิชาการบัญชี คณะพาณิชย์ศาสตร์และการบัญชี มหาวิทยาลัยธรรมศาสตร์
เป็นผู้มีความรู้มีประสบการณ์การทำงานเป็นที่ปรึกษาด้านมาตรฐานการบัญชีมาเป็นระยะเวลากว่า 13
ปี ซึ่งมีความสามารถอย่างเพียงพอที่จะสอบทานความน่าเชื่อถือของงบการเงินได้ นายวิทิต ลีนุตพงษ์
และนายชลาลักษณ์ บุนนาค เป็นผู้ที่มีความรู้และประสบการณ์ด้านการบริหาร การเงินและการลงทุน

คณะกรรมการตรวจสอบ มีหน้าที่และความรับผิดชอบที่สำคัญ ดังนี้

-   สอบทานให้บริษัทมีรายงานทางการเงินถูกต้องตามที่ควร
    ตามมาตรฐานการบัญชีที่รับรองโดยทั่วไป และมีการเปิดเผยอย่างเพียงพอ

-   สอบทานให้บริษัทมีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิผล

-   สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

-   พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

-   สอบทานความเป็นอิสระของผู้สอบบัญชี
    และกำหนดนโยบายการรับบริการอื่นที่มิใช่การสอบบัญชีจากสำนักงานสอบบัญชีเดียวกัน

-   พิจารณาทบทวนนโยบายการกำกับดูแลกิจการและเสนอขออนุมัติเปลี่ยนแปลงใดๆ
    ต่อคณะกรรมการบริษัท

-   พิจารณาสอบทานรายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของคณะกรรมการกำกับตลาดทุน ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

-   สอบทานให้บริษัทมีระบบการบริหารความเสี่ยง (Risk Management)
    ที่เหมาะสมและมีประสิทธิผล

-   พิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้งโยกย้าย
    เลิกจ้างและการพิจารณาผลการปฏิบัติงาน ความดีความชอบหัวหน้าหน่วยงานตรวจสอบภายใน

-   สอบทานและให้ความเห็นต่อแผนตรวจสอบภายใน การปฏิบัติงานของสำนักงานตรวจสอบภายใน
    และประสานงานกับผู้สอบบัญชี

-   จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

    -   ความเห็นเกี่ยวกับความถูกต้อง ครบถ้วน
        เป็นที่เชื่อถือได้ของรายงานทางการเงินของบริษัท

    -   ความเห็นเกี่ยวกับความเพียงพอของระบบควบคุมภายในของบริษัท

    -   ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

    -   ความเห็นเกี่ยวกับความเหมาะสมของผู้สอบบัญชี

    -   ความเห็นเกี่ยวกับรายการที่อาจมีความขัดแย้งทางผลประโยชน์

    -   จำนวนการประชุมคณะกรรมการตรวจสอบและการเข้าร่วมประชุมของกรรมการตรวจสอบแต่ละท่าน

    -   ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
        (Charter)

    -   รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

-   ดำเนินการตรวจสอบพฤติการณ์อันควรสงสัยว่ากรรมการ
    ผู้จัดการหรือบุคคลซึ่งรับผิดชอบในการดำเนินงานของบริษัท
    ได้กระทำความผิดตามพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
    ซึ่งผู้สอบบัญชีได้ตรวจพบและรายงานให้ทราบ
    และให้คณะกรรมการตรวจสอบรายงานผลการตรวจสอบในเบื้องต้นให้แก่ คณะกรรมการบริษัท
    สำนักงานคณะกรรมการกำกับหลักทรัพย์และตลาดหลักทรัพย์ และผู้สอบบัญชีทราบภายใน 30 วัน
    นับแต่วันที่ได้รับแจ้งจากผู้สอบบัญชี ทั้งนี้
    พฤติการณ์อันควรสงสัยที่ต้องแจ้งและวิธีการเพื่อให้ได้มาซึ่งข้อเท็จจริงเกี่ยวกับพฤติการณ์ดังกล่าว
    ให้เป็นไปตามที่คณะกรรมการกำกับตลาดทุนประกาศกำหนด

-   ในการปฏิบัติหน้าที่ของคณะกรรมการตรวจสอบ หากพบหรือมีข้อสงสัยว่า
    มีรายการหรือการกระทำดังต่อไปนี้
    ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
    ให้คณะกรรมการตรวจสอบรายงานต่อคณะกรรมการของบริษัทเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

    -   รายการที่เกิดความขัดแย้งทางผลประโยชน์

    -   การทุจริตหรือมีสิ่งผิดปกติหรือมีความบกพร่องที่สำคัญในระบบควบคุมภายใน

    -   การฝ่าฝืนกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์แห่งประเทศไทยหรือกฎหมายที่เกี่ยวข้องกับธุรกิจของบริษัท

  หากคณะกรรมการของบริษัทหรือผู้บริหารไม่ดำเนินการให้มีการปรับปรุงแก้ไขภายในเวลาที่คณะกรรมการตรวจสอบเห็นสมควร
  กรรมการตรวจสอบรายใดรายหนึ่งอาจรายงานว่ามีรายการหรือการกระทำนั้นต่อสำนักงานคณะกรรมการกำกับหลักทรัพย์และตลาดหลักทรัพย์หรือตลาดหลักทรัพย์แห่งประเทศไทย

-   รายงานผลการปฏิบัติงานของคณะกรรมการตรวจสอบให้คณะกรรมการบริษัททราบอย่างน้อย
    ปีละ 4 ครั้ง

-   ในการปฏิบัติงานตามขอบเขตอำนาจหน้าที่
    ให้คณะกรรมการตรวจสอบมีอำนาจเชิญให้ฝ่ายจัดการ ผู้บริหาร หรือพนักงานของบริษัท
    ที่เกี่ยวข้องมาให้ความเห็น ร่วมประชุมหรือ ส่งเอกสารตามที่เห็นว่าเกี่ยวข้องจำเป็น

-   ให้มีอำนาจว่าจ้างที่ปรึกษา หรือบุคคลภายนอกตามระเบียบของบริษัท
    มาให้ความเห็นหรือคำปรึกษาในกรณีจำเป็น

-   พิจารณาทบทวนขอบเขตและประเมินผลการปฏิบัติงานของคณะกรรมการตรวจสอบเป็นประจำทุกปี

-   พิจารณาทบทวนและประเมินความเพียงพอของกฎบัตรนี้และเสนอต่อคณะกรรมการบริษัทเพื่อพิจารณาอนุมัติเปลี่ยนแปลงเป็นประจำทุกปี

-   ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ

ในปี 2554 คณะกรรมการตรวจสอบมีการประชุมจำนวน 7 ครั้ง
ได้ปฏิบัติหน้าที่ตามที่คณะกรรมการบริษัทมอบหมาย
ซึ่งรายละเอียดการปฏิบัติงานและความเห็นปรากฏอยู่ในรายงานคณะกรรมการตรวจสอบ
(เอกสารแนบ 6)

คณะกรรมการพัฒนาความเป็นผู้นำและกำหนดค่าตอบแทน

คณะกรรมการพัฒนาความเป็นผู้นำและกำหนดค่าตอบแทน ประกอบด้วยกรรมการ 3 ท่าน
โดยกรรมการส่วนใหญ่เป็นกรรมการที่ไม่เป็นผู้บริหาร

ณ 31 ธันวาคม 2554
คณะกรรมการพัฒนาความเป็นผู้นำและกำหนดค่าตอบแทนประกอบด้วยกรรมการ ดังต่อไปนี้

+------------------------------+---------------------------------------+
| ชื่อ-นามสกุล                    | ตำแหน่ง                                |
+------------------------------+---------------------------------------+
| 1.  นายบุน สวอน ฟู             | ประธาน                                |
+------------------------------+---------------------------------------+
| 2.  นายวิทิต ลีนุตพงษ์            | กรรมการ                               |
+------------------------------+---------------------------------------+
| 3.  นายสมประสงค์ บุญยะชัย       | กรรมการ                               |
+------------------------------+---------------------------------------+

คณะกรรมการพัฒนาความเป็นผู้นำและกำหนดค่าตอบแทน มีหน้าที่และความรับผิดชอบที่สำคัญ ดังนี้

-   กำหนดค่าตอบแทนที่จำเป็นและเหมาะสมทั้งที่เป็นตัวเงินและมิใช่ตัวเงิน
    เพื่อจูงใจและรักษากรรมการ กรรมการชุดย่อยและผู้บริหารระดับสูงของบริษัท ในแต่ละปี

-   จัดทำหลักเกณฑ์และนโยบายในการกำหนดค่าตอบแทนของคณะกรรมการบริษัทและผู้บริหารระดับสูงเพื่อเสนอให้คณะกรรมการบริษัทพิจารณาอนุมัติและ/หรือนำเสนอต่อที่ประชุมผู้ถือหุ้นอนุมัติตามแต่กรณี

-   พิจารณาสอบทานและอนุมัติผลการดำเนินงานของบริษัท
    เพื่อใช้ประกอบการพิจารณาอนุมัติจ่ายเงินโบนัสประจำปีตามผลตัวชี้วัดการปฏิบัติงานและพิจารณาปรับเพิ่มเงินเดือนประจำปี

-   พิจารณาและอนุมัติโครงการค่าตอบแทนระยะยาว และแนวทางปฎิบัติที่เกี่ยวข้อง

-   พิจารณาและอนุมัติผลการประเมินการปฏิบัติงานเพื่อกำหนดเงินโบนัสประจำปี
    และการปรับขึ้นเงินเดือนประจำปีให้แก่ประธานคณะกรรมการบริหารของบริษัท และบริษัทย่อย
    รวมทั้งบุคคลซึ่งรายงานขึ้นตรงต่อประธานคณะกรรมการบริหารดังกล่าว

-   พิจารณาและอนุมัติการจ่ายเงินโบนัสประจำปีให้กับกรรมการของบริษัท

-   รายงานนโยบายด้านค่าตอบแทนกรรมการ
    หลักการ/เหตุผลและวัตถุประสงค์ของนโยบายเปิดเผยไว้ในรายงานประจำปี

-   ร่วมกับประธานคณะกรรมการบริหารของบริษัท
    ประเมินและกำหนดผู้สืบทอดตำแหน่งประธานคณะกรรมการบริหารของบริษัท และบริษัทย่อย
    รวมทั้งบุคคลซึ่งรายงานขึ้นตรงต่อประธานคณะกรรมการบริหารดังกล่าว
    และรายงานแผนการสืบทอดตำแหน่งของผู้บริหารระดับสูงให้คณะกรรมการบริษัทรับทราบเป็นประจำทุกปี

-   ร่วมกับประธานคณะกรรมการบริหารของบริษัท
    จัดทำนโยบายแผนการสืบทอดตำแหน่งสำหรับตำแหน่งประธานคณะกรรมการบริหารของบริษัท
    และบริษัทย่อย รวมทั้งบุคคลซึ่งรายงานขึ้นตรงต่อประธานคณะกรรมการบริหารดังกล่าว

-   ทำหน้าที่ดูแลกระบวนการประเมินผลการปฏิบัติงานของประธานคณะกรรมการบริหารและผู้บริหารระดับสูง

-   ว่าจ้างที่ปรึกษาหรือบุคคลที่มีความเป็นอิสระ เพื่อให้ความเห็นหรือคำแนะนำตามความจำเป็น
    โดยเฉพาะอย่างยิ่งในด้านการพัฒนาความเป็นผู้นำ

-   คณะกรรมการพัฒนาความเป็นผู้นำและกำหนดค่าตอบแทนรับผิดชอบต่อคณะกรรมการบริษัทและมีหน้าที่ให้คำชี้แจงตอบคำถามใดๆ
    เกี่ยวกับค่าตอบแทนในที่ประชุมผู้ถือหุ้น

-   พิจารณาทบทวนและประเมินความเพียงพอของกฎบัตรและเสนอต่อคณะกรรมการบริษัทเพื่อพิจารณาอนุมัติเปลี่ยนแปลง

-   รายงานผลการปฏิบัติงานที่สำคัญให้คณะกรรมการบริษัทรับทราบเป็นประจำ
    รวมทั้งประเด็นสำคัญต่างๆ ที่คณะกรรมการบริษัทควรได้รับทราบ

-   มีอำนาจเชิญฝ่ายจัดการ ผู้บริหาร หรือบุคคลใดที่เกี่ยวข้องของบริษัทมาให้ความเห็น
    เข้าร่วมประชุมหรือให้ข้อมูลที่เกี่ยวข้อง

-   ดำเนินการอื่นใดหรือตามอำนาจและความรับผิดชอบ
    ตามที่คณะกรรมการบริษัทมอบหมายหน้าที่ให้เป็นคราวๆ ไป

ในปี 2554 คณะกรรมการพัฒนาความเป็นผู้นำและกำหนดค่าตอบแทน ได้ประชุมจำนวน 7 ครั้ง
เพื่อทำหน้าที่ตามที่ได้รับมอบหมายจากคณะกรรมการบริษัท

คณะกรรมการสรรหาและกำกับดูแลกิจการ

คณะกรรมการสรรหาและกำกับดูแลกิจการประกอบไปด้วยกรรมการ 4 ท่าน
โดยกรรมการส่วนใหญ่เป็นกรรมการที่ไม่เป็นผู้บริหาร

ณ 31 ธันวาคม 2554 คณะกรรมการสรรหาและกำกับดูแลกิจการ ประกอบด้วยกรรมการ ดังต่อไปนี้

+------------------------------+---------------------------------------+
| ชื่อ-นามสกุล                    | ตำแหน่ง                                |
+==============================+=======================================+
| 1.  นายบุน สวอน ฟู             | ประธาน                                |
+------------------------------+---------------------------------------+
| 2.  นายวิทิต ลีนุตพงษ์            | กรรมการ                               |
+------------------------------+---------------------------------------+
| 3.  นายสมประสงค์ บุญยะชัย       | กรรมการ                               |
+------------------------------+---------------------------------------+
| 4.  นายบดินทร์ อัศวาณิชย์         | กรรมการ                               |
+------------------------------+---------------------------------------+

คณะกรรมการสรรหาและกำกับดูแลกิจการ มีหน้าที่และความรับผิดชอบที่สำคัญ ดังนี้

-   พิจารณาทบทวนเกณฑ์คุณสมบัติของบุคคลที่จะมาดำรงตำแหน่งเป็นกรรมการของบริษัท
    ซึ่งได้กำหนดไว้ในนโยบายการกำกับดูแลกิจการของบริษัท เป็นประจำทุกปี

-   พิจารณาทบทวนและให้คำเสนอแนะแก่คณะกรรมการบริษัท เกี่ยวกับ ขนาด โครงสร้าง
    องค์ประกอบ วาระการดำรงตำแหน่ง
    กระบวนการทำงานและแนวปฏิบัติของคณะกรรมการบริษัทและคณะอนุกรรมการ

-   พิจารณาสรรรหา ประเมิน คัดเลือก
    บุคคลที่มีคุณสมบัติเหมาะสมเข้าดำรงตำแหน่งเป็นกรรมการบริษัท

-   พิจารณาบุคคลที่จะมาดำรงตำแหน่งเป็นกรรมการ ตามที่เสนอโดยผู้ถือหุ้นของบริษัท

-   พิจารณาเสนอบุคคลที่จะมาดำรงตำแหน่งกรรมการบริษัทเพื่อให้คณะกรรมการบริษัทพิจารณาเสนอขออนุมัติแต่งตั้งต่อที่ประชุมผู้ถือหุ้น
    หรือให้คณะกรรมการบริษัทพิจารณาอนุมัติแต่งตั้งเป็นกรรมการบริษัทแทนตำแหน่งที่ว่างลงหรือเพิ่มตำแหน่งกรรมการบริษัทใหม่

-   พิจารณาเสนออนุมัติแต่งตั้งบุคคลที่จะดำรงตำแหน่งเป็นกรรมการและประธานคณะอนุกรรมการใน
    คณะกรรมการบริหาร คณะอนุกรรมการชุดต่างๆ ต่อคณะกรรมการบริษัท

-   พิจารณาเสนอชื่อบุคคลของบริษัท ที่จะไปดำรงตำแหน่งเป็นกรรมการในบริษัทย่อย
    บริษัทร่วมและบริษัทร่วมค้าของบริษัท

-   พิจารณาทบทวนเกณฑ์คุณสมบัติของกรรมการอิสระและเสนอขออนุมัติเปลี่ยนแปลงใดๆ
    ต่อคณะกรรมการบริษัท

-   รับผิดชอบดูแลการปฐมนิเทศกรรมการใหม่

-   พิจารณาทบทวนและให้คำเสนอแนะแก่คณะกรรมการบริษัท
    เกี่ยวกับกระบวนการพัฒนาความรู้อย่างต่อเนื่องแก่กรรมการบริษัท

-   ว่าจ้างที่ปรึกษาหรือบุคคลที่มีความเป็นอิสระ
    เพื่อให้ความเห็นหรือคำแนะนำตามความจำเป็นตามระเบียบข้อบังคับของบริษัท

-   ดูแลการประเมินผลการปฏิบัติงานประจำปีของคณะกรรมการ คณะอนุกรรมการแต่ละชุด
    (รวมทั้งประเมินผลการปฏิบัติงานตนเองของคณะกรรมการสรรหาและกำกับดูแลกิจการ)
    และกรรมการแต่ละคน
    ตลอดจนทำหน้าที่สอบทานผลการประเมินของคณะอนุกรรมการแต่ละชุดและรายงานผลต่อคณะกรรมการบริษัท

-   สนับสนุนและให้คำแนะนำต่อคณะกรรมการตรวจสอบในการพิจารณาทบทวนนโยบายการกำกับดูแลกิจการและเสนอขออนุมัติเปลี่ยนแปลงใดๆ
    ต่อคณะกรรมการบริษัท

-   พิจารณาสอบทานและเสนอต่อคณะกรรมการบริษัท
    เกี่ยวกับการขอยกเว้นการปฏิบัติตามจรรยาบรรณที่เกี่ยวข้องกับกรรมการบริษัทและผู้บริหารระดับสูง

-   ร่วมกับประธานคณะกรรมการบริษัทและประธานคณะกรรมการบริหารประเมินและกำหนดผู้สืบทอดตำแหน่งประธานคณะกรรมการบริษัทและกรรมการ
    และรายงานผลของแผนการสืบทอดตำแหน่งให้คณะกรรมการบริษัทเป็นประจำทุกปี

-   พิจารณาทบทวนและประเมินความเพียงพอของกฎบัตรและเสนอต่อคณะกรรมการบริษัทเพื่อพิจารณาอนุมัติเปลี่ยนแปลง

-   รายงานผลการปฏิบัติงานที่สำคัญให้คณะกรรมการบริษัทรับทราบเป็นประจำ
    รวมทั้งประเด็นสำคัญต่างๆ ที่คณะกรรมการบริษัทควรได้รับทราบ

-   ปฏิบัติหน้าที่อื่นใดตามที่คณะกรรมการบริษัทมอบหมายและตามที่กฎหมายกำหนด
    หรือตามความจำเป็นและเหมาะสมเพื่อให้มั่นใจว่าคณะกรรมการบริษัทได้ทำหน้าที่เป็นไปอย่างมีประสิทธิผล
    มีการกำกับดูแลกิจการที่ดี รวมทั้งมีการปฏิบัติตามกฎ
    ระเบียบและจรรยาบรรณอย่างมีประสิทธิผล

ในปี 2554 คณะกรรมการสรรหาและกำกับดูแลกิจการ ได้ประชุมจำนวน 2 ครั้ง
เพื่อทำหน้าที่ตามที่ได้รับมอบหมายจากคณะกรรมการบริษัท

คณะกรรมการทบทวนกลยุทธ์และโครงสร้างองค์กร

คณะกรรมการทบทวนกลยุทธ์และโครงสร้างองค์กรประกอบด้วยกรรมการหรือผู้ที่มีคุณสมบัติเหมาะสมจำนวน
6 ท่าน ตามที่คณะกรรมการบริษัทแต่งตั้ง

ณ 31 ธันวาคม 2554 คณะกรรมการทบทวนกลยุทธ์และโครงสร้างองค์กรประกอบด้วยกรรมการ
ดังต่อไปนี้

+-----------------------------+----------------------------------------+
| ชื่อ-นามสกุล                   | ตำแหน่ง                                 |
+=============================+========================================+
| 1.  นายบุน สวอน ฟู            | ประธาน                                 |
+-----------------------------+----------------------------------------+
| 2.  นายวิทิต ลีนุตพงษ์           | กรรมการ                                |
+-----------------------------+----------------------------------------+
| 3.  นายสมประสงค์ บุญยะชัย      | กรรมการ                                |
+-----------------------------+----------------------------------------+
| 4.  Mr. Yong Lum Sung       | กรรมการ                                |
+-----------------------------+----------------------------------------+
| 5.  นายวิกรม ศรีประทักษ์        | กรรมการ                                |
+-----------------------------+----------------------------------------+
| 6.  นางศุภจี สุธรรมพันธุ์ *       | กรรมการ                                |
+-----------------------------+----------------------------------------+

* ได้รับการแต่งตั้งเป็นกรรมการทบทวนกลยุทธ์และโครงสร้างองค์กร มีผลตั้งแต่ 11 สิงหาคม
2554 แทนนายอารักษ์ ชลธาร์นนท์ ที่ลาออกในวันเดียวกัน

คณะกรรมการทบทวนกลยุทธ์และโครงสร้างองค์กร มีหน้าที่และความรับผิดชอบที่สำคัญ ดังนี้

-   กำหนดทิศทางและกลยุทธ์ของบริษัทและบริษัทในกลุ่มร่วมกับฝ่ายบริหาร

-   สอบทานทิศทางกลยุทธ์ของบริษัทในกลุ่มแต่ละบริษัทเป็นประจำทุกปี
    เพื่อใช้จัดทำแผนธุรกิจประจำปีสำหรับเสนอให้คณะกรรมการบริษัท

-   สอบทานผลการปฏิบัติงานกลางปีของบริษัทในกลุ่มแต่ละบริษัทและพิจารณาเสนอขออนุมัติแก้ไขเปลี่ยนแปลงทิศทางกลยุทธ์ที่สำคัญตามความจำเป็นต่อคณะกรรมการบริษัท

-   ศึกษาการเคลื่อนเชิงกลยุทธ์หรือแนวคิดธุรกิจใหม่ตามที่คณะกรรมการบริหารของบริษัทในกลุ่มเสนอ

-   กำหนดโครงสร้างองค์กร รวมทั้งกำหนดทรัพยากรต่างๆ
    ที่จำเป็นต้องใช้ในการสนับสนุนทิศทางและกลยุทธ์ของบริษัท และบริษัทในกลุ่ม

-   ประสานงานกับคณะกรรมการพัฒนาความเป็นผู้นำและกำหนดค่าตอบแทน
    เพื่อให้มั่นใจว่าขอบเขตการทำงานสอดคล้องกับทิศทางกลยุทธ์ของกลุ่มบริษัท

-   ดูแลและกำหนดนโยบายธุรกิจใหม่ สำหรับบริษัทและบริษัทในกลุ่ม

-   แสวงหาและประเมินโอกาสในการลงทุนใหม่ๆ
    สำหรับธุรกิจและก่อให้เกิดการผนึกกำลังภายในกลุ่มบริษัท

-   ว่าจ้างที่ปรึกษาหรือบุคคลที่มีความเป็นอิสระ เพื่อให้ความเห็นหรือคำแนะนำตามความจำเป็น

-   เข้าร่วมงานการประชุม งานแสดงนิทรรศการ หรือเข้าเยี่ยมชมกิจการในต่างประเทศ
    ที่เกี่ยวกับเทคโนโลยีและธุรกิจที่เกี่ยวข้อง เพื่อเรียนรู้และติดตามความก้าวหน้าของเทคโนโลยี
    ผลิตภัณฑ์หรือบริการใหม่เป็นระยะๆ

-   พิจารณาทบทวนและประเมินความเพียงพอของกฎบัตรและเสนอต่อคณะกรรมการบริษัทเพื่อพิจารณาอนุมัติเปลี่ยนแปลง

-   รายงานผลการปฏิบัติงานที่สำคัญให้คณะกรรมการบริษัทรับทราบเป็นประจำ
    รวมทั้งประเด็นสำคัญต่างๆ ที่คณะกรรมการบริษัทควรได้รับทราบ

-   มีอำนาจเชิญฝ่ายจัดการ ผู้บริหาร หรือบุคคลใดที่เกี่ยวข้องของบริษัท มาให้ความเห็น
    เข้าร่วมประชุมหรือให้ข้อมูลที่เกี่ยวข้อง

-   ดำเนินการอื่นใด หรือ ตามอำนาจและความรับผิดชอบ
    ตามที่คณะกรรมการบริษัทมอบหมายหน้าที่ให้เป็นคราวๆ ไป

ในปี 2554 คณะกรรมการทบทวนกลยุทธ์และโครงสร้างองค์กร ได้ประชุมจำนวน 7 ครั้ง
เพื่อทำหน้าที่ตามที่ได้รับมอบหมายจากคณะกรรมการบริษัท

คณะกรรมการบริหาร

คณะกรรมการบริหาร
ประกอบด้วยกรรมการที่มีคุณสมบัติและประสบการณ์ตามหลักเกณฑ์ที่คณะกรรมการสรรหาและกำกับดูแลกิจการกำหนด
และได้รับอนุมัติการแต่งตั้งจากคณะกรรมการบริษัท

ณ 31 ธันวาคม 2554 คณะกรรมการบริหาร ประกอบด้วยกรรมการ ดังต่อไปนี้

+--------------------------------+-------------------------------------+
| ชื่อ-นามสกุล                      | ตำแหน่ง                              |
+--------------------------------+-------------------------------------+
| 1.  นายสมประสงค์ บุญยะชัย         | ประธาน                              |
+--------------------------------+-------------------------------------+
| 2.  นายวิกรม ศรีประทักษ์           | กรรมการ                             |
+--------------------------------+-------------------------------------+
| 3.  นายวิเชียร เมฆตระการ*        | กรรมการ                             |
+--------------------------------+-------------------------------------+
| 4.  นางสุวิมล แก้วคูณ              | กรรมการ                             |
+--------------------------------+-------------------------------------+
| 5.  นางศุภจี สุธรรมพันธุ์ **         | กรรมการ                             |
+--------------------------------+-------------------------------------+

* ได้รับการแต่งตั้งเข้าดำรงตำแหน่งกรรมการบริหารมีผลตั้งแต่ 17 กุมภาพันธ์ 2554

** ได้รับการแต่งตั้งเข้าดำรงตำแหน่งกรรมการบริหารมีผลตั้งแต่ 11 สิงหาคม 2554
แทนนายอารักษ์ ชลธาร์นนท์ ที่ลาออกในวันเดียวกัน

คณะกรรมการบริหาร มีหน้าที่และความรับผิดชอบที่สำคัญ ดังนี้

-   ให้ข้อเสนอแนะเกี่ยวกับทิศทางกลยุทธ์ โครงสร้างการบริหารงาน
    แผนธุรกิจและงบประมาณประจำปีของบริษัทต่อคณะกรรมการทบทวนกลยุทธ์และโครงสร้างองค์กรเพื่อพิจารณา

-   บริหารการดำเนินธุรกิจใดๆ ของบริษัท ให้บรรลุตามวัตถุประสงค์และเป้าหมายที่ได้วางไว้

-   กำกับและติดตามผลการดำเนินงานและฐานะการเงินของบริษัทและบริษัทในกลุ่ม
    และรายงานผลการดำเนินงานและฐานะการเงินให้แก่กรรมการบริษัทรับทราบเป็นประจำทุกเดือน

    -   แสวงหาและประเมินโอกาสในการลงทุนในธุรกิจใหม่

    -   พิจารณาและให้ความเห็นแก่คณะกรรมการบริษัทเกี่ยวกับนโยบายการจ่ายเงินปันผลของบริษัท

    -   พิจารณาสอบทานและอนุมัติรายการเกี่ยวกับการลงทุนและจำหน่ายทรัพย์สิน
        การบริหารทรัพยากรบุคคล การเงินและการบริหารเงิน การบริหารงานทั่วไป
        และรายการอื่นใด ที่เกี่ยวกับธุรกิจของบริษัท
        ภายในขอบเขตอำนาจที่ได้รับอนุมัติจากคณะกรรมการบริษัท

    -   กำกับดูแลและบริหารเงินลงทุนของบริษัท
        รวมถึงพิจารณาให้แนวทางในเรื่องที่สำคัญของบริษัทในกลุ่มก่อนที่จะมีการพิจารณาเรื่องดังกล่าวในคณะกรรมการบริหารของแต่ละธุรกิจ

    -   พิจารณาและให้ความเห็นต่อเรื่องที่ต้องผ่านการอนุมัติจากคณะกรรมการบริษัท
        ยกเว้นในกิจกรรมใดๆ
        ซึ่งคณะกรรมการบริษัทได้มอบหมายให้คณะอนุกรรมการชุดอื่นเป็นผู้ดำเนินการไว้แล้ว

    -   พิจารณาและสอบทานการบริหารความเสี่ยงและระบบการควบคุมภายในของบริษัท

    -   คณะกรรมการบริหารอาจมอบอำนาจช่วงให้ผู้บริหารหรือบุคคลใดบุคคลหนึ่งมีอำนาจในการดำเนินการในเรื่องใดเรื่องหนึ่งหรือหลายเรื่องตามที่คณะกรรมการบริหารพิจารณาเห็นสมควรได้
        การอนุมัติรายการของคณะกรรมการบริหารและหรือการมอบอำนาจช่วงต้องไม่เป็นการอนุมัติรายการที่เกี่ยวโยงกันหรือรายการที่อาจมีความขัดแย้งทางผลประโยชน์
        หรือรายการที่คณะกรรมการบริหารมีส่วนได้เสียตามที่กำหนดในข้อบังคับของบริษัท
        และตามที่กำหนดโดยคณะกรรมการบริษัทและหน่วยงานกำกับดูแล

ในปี 2554 คณะกรรมการบริหารได้ประชุมจำนวน 16 ครั้ง
เพื่อทำหน้าที่ตามที่ได้รับมอบหมายจากคณะกรรมการบริษัท

เลขานุการบริษัท

คณะกรรมการบริษัทได้มีมติอนุมัติจัดตั้งสำนักเลขานุการบริษัทขึ้น เมื่อวันที่ 14 สิงหาคม 2551
และปัจจุบันมี นายวิชัย กิตติวิทยากุล ดำรงตำแหน่งเลขานุการบริษัท ทั้งนี้
เลขานุการบริษัทจะรายงานตรงต่อทั้งคณะกรรมการบริษัท คณะอนุกรรมการชุดต่าง ๆ
และฝ่ายบริหาร โดยมีหน้าที่และความรับผิดชอบในเรื่องดังต่อไปนี้

-   ดูแลและจัดการเรื่องการประชุมคณะกรรมการและคณะอนุกรรมการ

-   จัดประชุมผู้ถือหุ้นและจัดทำรายงานการประชุม

-   จัดเก็บเอกสารและรายงานที่เกี่ยวข้อง

-   ดูแลให้คณะกรรมการปฏิบัติตามกฎหมาย กฎระเบียบที่เกี่ยวข้องกับธุรกิจของบริษัท

-   ดูแลและให้คำปรึกษาเรื่องการกำกับดูแลกิจการของคณะกรรมการบริษัท

-   ดูแลเรื่องอื่นๆ ที่เกี่ยวข้องกับคณะกรรมการ ฝ่ายบริหาร และผู้ถือหุ้น

-   ติดตามให้มีการดำเนินการตามมติที่ประชุมของคณะกรรมการบริษัท มติที่ประชุมผู้ถือหุ้น

-   ดำเนินการอื่นๆ ตามที่พระราชบัญญัติหลักทรัพย์และตลาดหลักทรัพย์ (ฉบับที่4) พ.ศ. 2551
    กฎหมาย และข้อบังคับอื่นๆ ที่เกี่ยวข้อง
    รวมทั้งประกาศและข้อกำหนดของคณะกรรมการกำกับตลาดทุน

ผู้บริหาร

ณ วันที่ 31 ธันวาคม 2554 บริษัท มีผู้บริหาร 4 รายแรก
ตามคำนิยามของคณะกรรมการกำกับตลาดทุน จำนวน 5 คน ดังนี้

นายสมประสงค์ บุญยะชัย ประธานคณะกรรมการบริหาร และรักษาการกรรมการผู้อำนวยการ

นางศุภจี สุธรรมพันธุ์ * ประธานกรรมการบริหาร สายธุรกิจสื่อโฆษณาและธุรกิจใหม่

นายเอนก พนาอภิชน รองกรรมการผู้อำนวยการ สายงานการเงินและบัญชี

  นายวิชัย กิตติวิทยากุล
  ผู้ช่วยกรรมการผู้อำนวยการอาวุโสส่วนงานเลขานุการบริษัทและตรวจสอบภายใน

นายคิมห์ สิริทวีชัย ผู้ช่วยกรรมการผู้อำนวยการอาวุโสส่วนงานบริหารการลงทุน

  * ได้รับการแต่งตั้งเข้าดำรงตำแหน่งแทนนายอารักษ์ ชลธาร์นนท์ มีผลตั้งแต่ 1 ตุลาคม 2554

ค่าตอบแทนกรรมการและผู้บริหารของบริษัท

ค่าตอบแทนคณะกรรมการบริษัท

ในการประชุมผู้ถือหุ้นสามัญประจำปี 2554 เมื่อวันที่ 1 เมษายน 2554
ผู้ถือหุ้นได้มีมติอนุมัติกำหนดค่าตอบแทนคณะกรรมการบริษัทและคณะอนุกรรมการชุดต่างๆ
ในวงเงินไม่เกิน 18 ล้านบาท โดยค่าตอบแทนคณะกรรมการบริษัทและคณะกรรมการชุดย่อยต่างๆ
ประกอบด้วยค่าตอบแทนรายเดือน เบี้ยประชุม ค่าตอบแทนรายปี (โบนัส) ดังนี้

-   ประธานคณะกรรมการบริษัท จะได้รับค่าตอบแทนรายเดือน เดือนละ 300,000 บาท
    และโบนัสประจำปีเท่านั้น และจะไม่ได้รับเบี้ยประชุมในการประชุมคณะกรรมการบริษัทอีก
    ในกรณีที่ประธานคณะกรรมการไปดำรงตำแหน่งประธานกรรมการหรือกรรมการในคณะอนุกรรมการอื่นจะไม่ได้รับค่าตอบแทนรายเดือนและเบี้ยประชุมใดๆ

-   กรรมการบริษัทจะได้รับค่าตอบแทนรายเดือน เดือนละ 75,000 บาท และโบนัสประจำปี
    รวมทั้งได้รับค่าเบี้ยประชุมในการประชุมคณะกรรมการและคณะอนุกรรมการอื่นๆ ครั้งละ
    25,000 บาท

-   ประธานคณะกรรมการตรวจสอบ จะได้รับค่าตอบแทนรายเดือนเพิ่มอีก เดือนละ 25,000 บาท
    ประธานคณะอนุกรรมการอื่นๆ จะได้รับค่าตอบแทนรายเดือนเพิ่มอีก เดือนละ 10,000 บาท

-   กรรมการบริษัทที่เป็นผู้บริหารของบริษัท จะไม่ได้รับค่าตอบแทนในฐานะกรรมการ

+--------------------------------+------------+-----------+-----------+
|                                | ค่าตอบแทนปี  |           |           |
|                                | 2554 (บาท) |           |           |
+--------------------------------+------------+-----------+-----------+
|                                | รายเดือน    | เบี้ยประชุม  | โบนัส      |
+--------------------------------+------------+-----------+-----------+
| คณะกรรมการบริษัท                 |            |           |           |
+--------------------------------+------------+-----------+-----------+
|   ประธาน                       | 300,000    | -         |          |
+--------------------------------+------------+-----------+-----------+
| กรรมการ                        | 75,000     | 25,000    |          |
+--------------------------------+------------+-----------+-----------+
| คณะกรรมการตรวจสอบ              |            |           |           |
+--------------------------------+------------+-----------+-----------+
|   ประธาน                       | 25,000     | 25,000    |          |
+--------------------------------+------------+-----------+-----------+
| กรรมการ                        | -          | 25,000    |          |
+--------------------------------+------------+-----------+-----------+
| คณะอนุกรรมการอื่นๆ                |            |           |           |
+--------------------------------+------------+-----------+-----------+
|   ประธาน                       | 10,000     | 25,000    |          |
+--------------------------------+------------+-----------+-----------+
| กรรมการ                        | -          | 25,000    |          |
+--------------------------------+------------+-----------+-----------+

บริษัทจ่ายค่าตอบแทนกรรมการและอนุกรรมการปี 2554 จำนวนรวม 16,674,795 บาท
(รวมเงินโบนัสค้างจ่าย ซึ่งจ่ายจริงในเดือนกุมภาพันธ์ 2555 จำนวน 5,375,000 บาท) เพิ่มขึ้น
1,239,796 บาท หรือคิดเป็นร้อยละ 8.03 เมื่อเปรียบเทียบกับปี 2553 ที่มีจำนวน 15,434,999
บาท โดยมีรายละเอียดการจ่ายเป็นรายบุคคล ดังนี้

หน่วย : บาท

+--------------------+--------------------------------------+----------+
| รายชื่อ              | ตำแหน่ง                               | ค่าตอบแทน |
|                    |                                      |          |
|                    |                                      | ประจำปี   |
|                    |                                      | 2554     |
+====================+======================================+==========+
| 1. ดร. วิรัช         | ประธานคณะกรรมการบริษัท                 | 4        |
| อภิเมธีธำรง          |                                      | ,600,000 |
+--------------------+--------------------------------------+----------+
| 2. นายสมชาย ศุภธาดา | กรรมการบริษัท                          | 2        |
|                    |                                      | ,650,000 |
|                    | ประธานคณะกรรมการตรวจสอบ              |          |
+--------------------+--------------------------------------+----------+
| 3. นายวิทิต ลีนุตพงษ์   | กรรมการบริษัท                          | 3        |
|                    |                                      | ,500,000 |
|                    | กรรมการตรวจสอบ                       |          |
|                    |                                      |          |
|                    | กรรมการสรรหาและกำกับดูแลกิจการ          |          |
|                    |                                      |          |
|                    | ก                                    |          |
|                    | รรมการพัฒนาความเป็นผู้นำและกำหนดค่าตอบแทน |          |
|                    |                                      |          |
|                    | กรรมการทบทวนกลยุทธ์และโครงสร้างองค์กร    |          |
+--------------------+--------------------------------------+----------+
| 4. นายชลาลักษณ์      | กรรมการบริษัท                          | 2        |
| บุนนาค              |                                      | ,350,000 |
|                    | กรรมการตรวจสอบ                       |          |
+--------------------+--------------------------------------+----------+
| 5. นายบุน สวอน ฟู    | กรรมการบริษัท                          | 3        |
|                    |                                      | ,085,000 |
|                    | ประธานคณะกรรมการสรรหาและกำกับดูแลกิจการ |          |
|                    |                                      |          |
|                    | ประธานคณะก                           |          |
|                    | รรมการพัฒนาความเป็นผู้นำและกำหนดค่าตอบแทน |          |
|                    |                                      |          |
|                    | ประธาน                               |          |
|                    | คณะกรรมการทบทวนกลยุทธ์และโครงสร้างองค์กร |          |
+--------------------+--------------------------------------+----------+
| 6. นายบดินทร์        | กรรมการบริษัท                          | 0*       |
| อัศวาณิชย์            |                                      |          |
|                    | กรรมการสรรหาและกำกับดูแลกิจการ          |          |
+--------------------+--------------------------------------+----------+
|   7. นายอารักษ์      | กรรมการบริษัท                          | 350,000  |
|   ชลธาร์นนท์**       |                                      |          |
|                    | กรรมการบริหาร                         |          |
|                    |                                      |          |
|                    | กรรมการทบทวนกลยุทธ์และโครงสร้างองค์กร    |          |
+--------------------+--------------------------------------+----------+
| 8. นายประเสริฐ      | กรรมการบริษัท                          | 14,795   |
| บุญสัมพันธ์***         |                                      |          |
+--------------------+--------------------------------------+----------+
| อนุกรรมการ          |                                      |          |
+--------------------+--------------------------------------+----------+
| 9. Mr. Yong Lum    | กรรมการทบทวนกลยุทธ์และโครงสร้างองค์กร    | 125,000  |
| Sung               |                                      |          |
+--------------------+--------------------------------------+----------+
| รวม                |                                      | 16       |
|                    |                                      | ,674,795 |
+--------------------+--------------------------------------+----------+

* แจ้งความประสงค์ไม่รับค่าตอบแทนในฐานะกรรมการบริษัท มีผลตั้งแต่ 1 มกราคม 2554

** เป็นกรรมการที่ไม่เป็นผู้บริหารตั้งแต่ 1 ตุลาคม 2554 และลาออกจากกรรมการบริษัท
มีผลตั้งแต่ 26 ธันวาคม 2554

*** ดำรงตำแหน่งกรรมการบริษัทแทนนายอารักษ์ ชลธาร์นนท์ มีผลตั้งแต่ 26 ธันวาคม 2554

ค่าตอบแทนรวมของผู้บริหาร

ค่าตอบแทนที่เป็นตัวเงินของผู้บริหาร ตามนิยามของสำนักงาน ก.ล.ต. รวมจำนวน 6 ราย
เป็นเงิน 69.21 ล้านบาท ซึ่งประกอบด้วยเงินเดือน
โบนัสและกองทุนสำรองเลี้ยงชีพและผลตอบแทนอื่นๆ ของผู้บริหารของบริษัท

ค่าตอบแทนอื่น

บริษัทได้ออกและเสนอขายใบสำคัญแสดงสิทธิที่จะซื้อหุ้นสามัญของบริษัท แก่กรรมการ และพนักงาน
ตั้งแต่ปี 2545 – 2549 ต่อเนื่องกัน 5 ปี โดยใบสำคัญแสดงสิทธิที่ออกจะมีอายุไม่เกิน 5 ปี
นับจากวันออกและเสนอขายในแต่ละครั้งของการเสนอขาย โดยมีรายละเอียด ลักษณะ
รวมถึงสิทธิและเงื่อนไขของใบสำคัญแสดงสิทธิที่คล้ายคลึงกันทั้ง 5 ครั้ง
ทั้งนี้โครงการเสนอขายใบสำคัญแสดงสิทธิที่จะซื้อหุ้นสามัญแก่กรรมการ
และพนักงานของบริษัทครบกำหนดอายุการใช้สิทธิทั้ง 5 โครงการเรียบร้อยแล้ว เมื่อวันที่ 30
กรกฎาคม 2554

ค่าตอบแทนรวมของกรรมการและผู้บริหารของบริษัทย่อยที่เป็นธุรกิจหลัก

14.1 บริษัท แอดวานซ์ อินโฟร์ เซอร์วิส จำกัด (มหาชน) (เอไอเอส)

-   ค่าตอบแทนคณะกรรมการบริษัท

เอไอเอสจ่ายค่าตอบแทนกรรมการปี 2554 จำนวนรวม 13,257,103 บาท
(รวมเงินโบนัสค้างจ่าย ซึ่งจ่ายจริงในเดือนกุมภาพันธ์ 2555 จำนวน 5,254,247 บาท) เพิ่มขึ้น
32,103 บาท หรือคิดเป็นร้อยละ 0.24 เมื่อเปรียบเทียบกับปี 2553 ที่มีจำนวน 13,225,000
บาท โดยมีรายละเอียดการจ่ายเป็นรายบุคคล ดังนี้

หน่วย : บาท

+--------------------+--------------------------------+----------------+
| รายชื่อ              | ตำแหน่ง                         | ค่าตอบแทน       |
|                    |                                |                |
|                    |                                | ประจำปี 2554    |
+====================+================================+================+
| 1. ดร.ไพบูลย์        | ประธานคณะกรรมการบริษัท           | 2,850,000      |
| ลิมปพยอม            |                                |                |
|                    | ประธาน                         |                |
|                    | คณะกรรมการสรรหาและกำกับดูแลกิจการ |                |
|                    |                                |                |
|                    | ประธานคณะกรรมการกำหนดค่าตอบแทน  |                |
+--------------------+--------------------------------+----------------+
| 2. นายอวิรุทธ์        | กรรมการบริษัท                    | 3,100,000      |
| วงศ์พุทธพิทักษ์         |                                |                |
|                    | ประธานคณะกรรมการตรวจสอบ        |                |
|                    |                                |                |
|                    | กรรมการกำหนดค่าตอบแทน           |                |
+--------------------+--------------------------------+----------------+
| 3. นางทัศนีย์ มโนรถ   | กรรมการบริษัท                    | 2,150,000      |
|                    |                                |                |
|                    | กรรมการตรวจสอบ                 |                |
+--------------------+--------------------------------+----------------+
| 4. นายสุรศักดิ์        | กรรมการบริษัท                    | 2,225,000      |
| วาจาสิทธิ์            |                                |                |
|                    | กรรมการตรวจสอบ                 |                |
|                    |                                |                |
|                    | กรรมการสรรหาและกำกับดูแลกิจการ    |                |
+--------------------+--------------------------------+----------------+
| 5. นายดุสิต นนทนาคร* | กรรมการบริษัท                    | 841,438        |
+--------------------+--------------------------------+----------------+
| 6. Mr. Hubert Ng   | กรรมการบริษัท                    | 1,925,000      |
| Ching-Wah          |                                |                |
|                    | กรรมการบริหาร                   |                |
+--------------------+--------------------------------+----------------+
| 7. ดร.อานนท์        | กรรมการบริษัท                    | 165,665        |
| ทับเที่ยง**           |                                |                |
+--------------------+--------------------------------+----------------+
| รวม                |                                | 13,257,103     |
+--------------------+--------------------------------+----------------+

* ได้รับการแต่งตั้งเป็นกรรมการบริษัทเมื่อ 21 กุมภาพันธ์ 2554
และสิ้นสภาพกรรมการด้วยเหตุถึงแก่กรรมเมื่อ 6 กันยายน 2554

** ลาออกจากตำแหน่งกรรมการบริษัท มีผลเมื่อ 11 กุมภาพันธ์ 2554

-   ค่าตอบแทนอื่น

เอไอเอสได้ออกและเสนอขายใบสำคัญแสดงสิทธิที่จะซื้อหุ้นสามัญของบริษัท แก่กรรมการ
และพนักงานของเอไอเอส ตั้งแต่ปี 2545 – 2549 ต่อเนื่องกัน 5 ปี
โดยใบสำคัญแสดงสิทธิที่ออกจะมีอายุไม่เกิน 5 ปี
นับจากวันออกและเสนอขายในแต่ละครั้งของการเสนอขาย โดยมีรายละเอียด ลักษณะ
รวมถึงสิทธิและเงื่อนไขของใบสำคัญแสดงสิทธิที่คล้ายคลึงกันทั้ง 5 ครั้ง
ทั้งนี้โครงการเสนอขายใบสำคัญแสดงสิทธิที่จะซื้อหุ้นสามัญแก่กรรมการ
และพนักงานของเอไอเอสครบกำหนดอายุการใช้สิทธิทั้ง 5 โครงการเรียบร้อยแล้ว เมื่อวันที่ 30
พฤษภาคม 2554

-   ค่าตอบแทนรวมของผู้บริหาร

ค่าตอบแทนที่เป็นตัวเงินของผู้บริหาร ตามนิยามของสำนักงาน ก.ล.ต. รวม 7 ราย
เป็นจำนวนเงิน 101.59 ล้านบาท ซึ่งประกอบด้วยเงินเดือน
โบนัสและกองทุนสำรองเลี้ยงชีพและผลตอบแทนอื่นๆ ของผู้บริหารของเอไอเอส

14.2 บริษัท ไทยคม จำกัด (มหาชน) (ไทยคม)

-   ค่าตอบแทนคณะกรรมการบริษัท

ไทยคมจ่ายค่าตอบแทนกรรมการปี 2554 จำนวนรวม 9,000,000 บาท (รวมเงินโบนัสค้างจ่าย
ซึ่งจ่ายจริงในเดือนกุมภาพันธ์ 2555 จำนวน 2,125,000 บาท) เพิ่มขึ้น 925,000 บาท
หรือคิดเป็นร้อยละ 11.45 เมื่อเปรียบเทียบกับปี 2553 ที่มีจำนวน 8,075,000 บาท
โดยมีรายละเอียดการจ่ายเป็นรายบุคคล ดังนี้

หน่วย : บาท

+----------------------+--------------------------------+-------------+
| รายชื่อ                | ตำแหน่ง                         | ค่าตอบแทน    |
|                      |                                |             |
|                      |                                | ประจำปี 2554 |
+======================+================================+=============+
| 1. นายพารณ อิศรเสนา ณ | ประธานคณะกรรมการบริษัท           | 2,109,896   |
| อยุธยา                |                                |             |
|                      | ประ                            |             |
|                      | ธานคณะกรรมการบรรษัทภิบาลและสรรหา |             |
|                      |                                |             |
|                      | ประธานคณะกรรมการกำหนดค่าตอบแทน  |             |
+----------------------+--------------------------------+-------------+
| 2. ศาสตราจารย์หิรัญ     | กรรมการบริษัท                    | 1,906,250   |
| รดีศรี                 |                                |             |
|                      | ประธานคณะกรรมการตรวจสอบ        |             |
+----------------------+--------------------------------+-------------+
| 3. นางชรินทร วงศ์ภูธร   | กรรมการบริษัท                    | 1,767,708   |
|                      |                                |             |
|                      | กรรมการตรวจสอบ                 |             |
|                      |                                |             |
|                      | กรรมการบรรษัทภิบาลและสรรหา       |             |
|                      |                                |             |
|                      | กรรมการกำหนดค่าตอบแทน           |             |
+----------------------+--------------------------------+-------------+
| 4. นายสำเรียง         | กรรมการบริษัท                    | 1,517,708   |
| เมฆเกรียงไกร          |                                |             |
|                      | กรรมการตรวจสอบ                 |             |
+----------------------+--------------------------------+-------------+
| 5. Mr. Yong Lum Sung | กรรมการบริษัท                    | 1,698,438   |
|                      |                                |             |
|                      | กรรมการบริหาร                   |             |
+----------------------+--------------------------------+-------------+
| รวม                  |                                | 9,000,000   |
+----------------------+--------------------------------+-------------+

-   ค่าตอบแทนอื่น

ไทยคมได้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทแก่กรรมการ
และพนักงานของไทยคมตั้งแต่ปี 2545 – 2549 ต่อเนื่องกัน 5 ปี
โดยใบสำคัญแสดงสิทธิที่ออกจะมีอายุไม่เกิน 5 ปี
นับจากวันออกและเสนอขายในแต่ละครั้งของการเสนอขาย โดยมีรายละเอียด ลักษณะ
รวมถึงสิทธิและเงื่อนไขของใบสำคัญแสดงสิทธิที่คล้ายคลึงกันทั้ง 5 ครั้ง
ทั้งนี้โครงการเสนอขายใบสำคัญแสดงสิทธิที่จะซื้อหุ้นสามัญแก่กรรมการ
และพนักงานของไทยคมครบกำหนดอายุการใช้สิทธิทั้ง 5 โครงการเรียบร้อยแล้ว เมื่อวันที่ 30
พฤษภาคม 2554

-   ค่าตอบแทนรวมของผู้บริหาร

ค่าตอบแทนที่เป็นตัวเงินของผู้บริหาร ตามนิยามของสำนักงาน ก.ล.ต. รวม 7 ราย จำนวน
51.57 ล้านบาท ซึ่งประกอบด้วยเงินเดือน โบนัสและกองทุนสำรองเลี้ยงชีพและผลตอบแทนอื่น ๆ
ของผู้บริหารของไทยคม

14.3 บริษัท ไอทีวี จำกัด (มหาชน) (ไอทีวี)

-   ค่าตอบแทนคณะกรรมการบริษัท

ไอทีวีจ่ายค่าตอบแทนกรรมการปี 2554 จำนวนรวม 4,8000,000 บาท เท่ากับปี 2553
โดยมีรายละเอียดการจ่ายเป็นรายบุคคล ดังนี้

  หน่วย : บาท

+-----------------------+-----------------------------+----------------+
| รายชื่อ                 | ตำแหน่ง                      | ค่าตอบแทน       |
|                       |                             |                |
|                       |                             | ประจำปี 2554    |
+=======================+=============================+================+
| 1. นายสมคิด หวังเชิดชูวงศ์ | ประธานคณะกรรมการบริษัท        | 960,000        |
+-----------------------+-----------------------------+----------------+
| 2. นายวิชกรพุฒิ รัตนวิเชียร | กรรมการบริษัท                 | 600,000        |
|                       |                             |                |
|                       | ประธานคณะกรรมการตรวจสอบ     |                |
|                       |                             |                |
|                       | เลขานุการคณะกรรมการบริษัท      |                |
+-----------------------+-----------------------------+----------------+
| 3. นายณิทธิมน หัสดินทร ณ  | กรรมการบริษัท                 | 840,000        |
| อยุธยา                 |                             |                |
|                       | กรรมการตรวจสอบ              |                |
+-----------------------+-----------------------------+----------------+
| 4. นายสุเมธี อินทร์หนู     | กรรมการบริษัท                 | 600,000        |
|                       |                             |                |
|                       | กรรมการตรวจสอบ              |                |
+-----------------------+-----------------------------+----------------+
| 5. นายสมบูรณ์ วงษ์วานิช   | กรรมการบริษัท                 | 600,000        |
+-----------------------+-----------------------------+----------------+
| 6. นางรัตนาพร นามมนตรี  | กรรมการบริษัท                 | 600,000        |
+-----------------------+-----------------------------+----------------+
| 7. นายวุฒิพร เดี่ยวพานิช   | กรรมการบริษัท                 | 600,000        |
+-----------------------+-----------------------------+----------------+
| รวม                   |                             | 4,800,000      |
+-----------------------+-----------------------------+----------------+

-   ค่าตอบแทนของผู้บริหารและผู้รับจ้างบริหารจัดการ

เนื่องด้วยไอทีวีไม่ได้ประกอบกิจการใดๆ จึงไม่มีการจ่ายค่าตอบแทนผู้บริหาร อย่างไรก็ตาม
ไอทีวีมีการจ่ายค่าตอบแทนให้กับที่ปรึกษากฎหมาย ทนายความ บริหารจัดการงานบัญชี การเงิน
และที่ปรึกษาทางการเงิน ในปี 2554 รวมมูลค่า 13.71 ล้านบาท

8.2 การกำกับดูแลกิจการ (Corporate Governance)

นโยบายการกำกับดูแลกิจการ

คณะกรรมการบริษัทเชื่อมั่นว่าการกำกับดูแลธุรกิจตามหลักการกำกับดูแลกิจการที่ดี (Good
Corporate Governance) อันประกอบด้วยกรรมการและผู้บริหารที่มีภาวะผู้นำ
วิสัยทัศน์และความรับผิดชอบ
มีโครงสร้างการบริหารงานที่มีกลไกการควบคุมและการถ่วงดุลอำนาจเพื่อให้การบริหารงานเป็นไปอย่างโปร่งใส
เป็นธรรม
สามารถตรวจสอบได้คำนึงถึงสิทธิความเท่าเทียมกันของผู้ถือหุ้นและความรับผิดชอบต่อผู้มีส่วนได้เสีย
อันเป็นรากฐานที่สำคัญต่อการเจริญเติบโตที่ยั่งยืนนั้น
จะช่วยสามารถเพิ่มมูลค่าและผลตอบแทนแก่ผู้ถือหุ้นของบริษัทได้ในระยะยาว
ตลอดจนเป็นที่ยอมรับของสังคมไทยและสร้างความเชื่อมั่นให้กับผู้ที่เกี่ยวข้อง

คณะกรรมการบริษัทได้อนุมัตินโยบายการกำกับดูแลกิจการเป็นลายลักษณ์อักษร
โดยมีหลักการและแนวปฏิบัติที่สอดคล้องกับหลักการการกำกับดูแลกิจการที่ดีของตลาดหลักทรัพย์แห่งประเทศไทย
ซึ่งได้ถือปฏิบัติมาตั้งแต่วันที่ 13 พฤศจิกายน 2545 ซึ่งได้ปรับปรุงล่าสุดเมื่อวันที่ 18 มีนาคม 2554
ทั้งนี้ได้มีการสื่อสารให้คณะกรรมการ ผู้บริหารและพนักงานของบริษัท
ได้รับทราบและถือปฏิบัติอย่างต่อเนื่อง

[]นโยบายดังกล่าวแบ่งออกเป็น 5 หมวดครอบคลุมหลักการกำกับดูแลกิจการที่ดี ดังนี้

(ผู้ที่สนใจสามารถศึกษาเพิ่มเติมและดาวน์โหลดนโยบายการกำกับดูแลกิจการ ได้ที่
www.intouchcompany.com)

การปฏิบัติตามนโยบายการกำกับดูแลกิจการ

ในปี 2554 คณะกรรมการบริษัทได้นำแนวปฏิบัติต่างๆ
ของการกำกับดูแลกิจการมาใช้ในการบริหารจัดการตามหน้าที่ความรับผิดชอบที่ได้รับมอบหมาย
รวมทั้งได้มีส่งเสริมการกำกับดูแลกิจการที่สำคัญในหลายๆ
ด้านเพื่อประโยชน์สูงสุดของบริษัทและผู้ถือหุ้น ทั้งนี้ มีรายละเอียดของการปฏิบัติแบ่งเป็น 5 หมวด
ดังนี้

หมวดที่ 1 คณะกรรมการบริษัท 

องค์ประกอบของคณะกรรมการ

คณะกรรมการบริษัทประกอบด้วยกรรมการที่มีความรู้ ความสามารถและประสบการณ์ในสาขาต่างๆ
ของธุรกิจ ณ 31 ธันวาคม 2554 คณะกรรมการประกอบด้วยกรรมการจำนวน 8 คน ดังนี้

-   กรรมการอิสระ จำนวน 4 คน (ซึ่งคิดเป็นสัดส่วน 4 ใน 8 หรือร้อยละ 50
    ของจำนวนกรรมการทั้งคณะ)

-   กรรมการที่ไม่เป็นผู้บริหาร จำนวน 3 คน

-   กรรมการที่เป็นผู้บริหาร จำนวน 1 คน

ทั้งนี้ คณะกรรมการบริษัท (โดยคำแนะนำของคณะกรรมการสรรหาและกำกับดูแลกิจการ)
จะพิจารณาทบทวนจำนวน องค์ประกอบ
และความเชี่ยวชาญของคณะกรรมการบริษัทให้มีความเหมาะสมและสอดคล้องกับทิศทางและการดำเนินธุรกิจของบริษัทเป็นประจำทุกปี
เพื่อให้มั่นใจว่าสามารถทำหน้าที่พิจารณา ตัดสินใจใดๆ ได้อย่างรอบคอบ
คำนึงถึงผลประโยชน์ของบริษัทอย่างสูงสุด

คณะกรรมการบริษัทเชื่อมั่นว่า ด้วยองค์ประกอบ
ประสบการณ์และขนาดของคณะกรรมการบริษัทดังกล่าว มีความเหมาะสมและคล่องตัว
สามารถดูแลติดตามและบริหารงานต่างๆ ของบริษัทในอนาคตได้เป็นอย่างดี

การแยกตำแหน่งประธานคณะกรรมการบริษัทและประธานคณะกรรมการบริหาร

บริษัทถือเป็นนโยบายสำคัญในการแบ่งแยกตำแหน่งประธานคณะกรรมการบริษัทและประธานคณะกรรมการบริหารไม่ให้เป็นบุคคลเดียวกัน
ประธานคณะกรรมการบริษัท เป็นผู้นำและมีหน้าที่รับผิดชอบในการกำกับดูแลการปฏิบัติงานใดๆ
ของคณะกรรมการบริษัท ประธานคณะกรรมการบริหารมีหน้าที่รับผิดชอบในการบริหารจัดการบริษัท
ตามแผนธุรกิจ กลยุทธ์และนโยบายของบริษัท ทั้งนี้เมื่อวันที่ 26 ธันวาคม 2554
ที่ประชุมคณะกรรมการบริษัทได้แต่งตั้งให้ ดร.วิรัช อภิเมธีธำรง ประธานคณะกรรมการบริษัท
เป็นกรรมการผู้มีอำนาจลงนาม ซึ่งมีผลให้ ดร.วิรัช ขาดคุณสมบัติเป็นกรรมการอิสระตั้งแต่นั้นมา

วาระการดำรงตำแหน่ง

นโยบายของบริษัท
ปัจจุบันได้กำหนดให้กรรมการแต่ละท่านมีวาระการดำรงตำแหน่งของกรรมการแต่ละคนตามข้อบังคับของบริษัท
โดยไม่ได้มีการจำกัดคุณสมบัติในเรื่องอายุของกรรมการและไม่ได้จำกัดจำนวนครั้งสูงสุดของกรรมการที่ถูกแต่งตั้งกลับเข้ามาเป็นกรรมการใหม่ไว้

สำหรับการดำรงตำแหน่งของกรรมการอิสระ นั้น
คณะกรรมการบริษัทกำหนดเป็นนโยบายว่ากรรมการอิสระอาจขาดความเป็นอิสระเมื่อได้ปฏิบัติงานเป็นระยะเวลา
9 ปี หรือ 3 วาระติดต่อกัน ทั้งนี้ คณะกรรมการบริษัทจะพิจารณาทบทวนขยายระยะเวลาได้ครั้งละ
1 ปี โดยในปี 2554
ที่ประชุมคณะกรรมการบริษัทได้มีมติอนุมัติให้ขยายระยะเวลาการดำรงตำแหน่งกรรมการอิสระของนายวิทิต
ลีนุตพงษ์ ออกไปอีก 1 ปี

อำนาจดำเนินการของบริษัท

คณะกรรมการบริษัทได้แยกอำนาจของคณะกรรมบริษัทและฝ่ายบริหารอย่างชัดเจน
รวมทั้งได้กำหนดตารางการใช้อำนาจดำเนินการภายในของบริษัท พร้อมวงเงิน
เพื่อกระจายอำนาจให้ฝ่ายบริหารระดับต่างๆ สามารถปฏิบัติงาน
และตัดสินใจในงานภายในบริษัทได้อย่างมีประสิทธิภาพ มีความคล่องตัว
และมีระบบการควบคุมที่เหมาะสม ซึ่งได้แยกอำนาจดำเนินการภายในไว้ 4 ประเภท ดังนี้

1. การลงทุนและการจัดการ

2. การบริหารทรัพยากรบุคคล

3. การเงินและการบริหารเงิน

4. การบริหารงานธุรการทั่วไปและค่าใช้จ่าย

คณะอนุกรรมการ

ณ 31 ธันวาคม 2554 คณะกรรมการบริษัทได้แต่งตั้งคณะอนุกรรมการจำนวน 5 คณะ
เพื่อทำหน้าที่ช่วยศึกษาในรายละเอียดและกลั่นกรองงานและเพื่อแบ่งเบาภาระของคณะกรรมการบริษัท
ดังนี้

1.  คณะกรรมการตรวจสอบ

2.  คณะกรรมการพัฒนาความเป็นผู้นำและกำหนดค่าตอบแทน

3.  คณะกรรมการสรรหาและกำกับดูแลกิจการ

4.  คณะกรรมการทบทวนกลยุทธ์และโครงสร้างองค์กร

5.  คณะกรรมการบริหาร

ทั้งนี้ คณะอนุกรรมการทั้ง 5
คณะมีนโยบายและกรอบการทำงานไว้อย่างชัดเจนเกี่ยวกับหน้าที่และความรับผิดชอบ
การดำเนินการประชุมและการรายงานต่อคณะกรรมการบริษัท

ในปี 2554 สมาชิกส่วนใหญ่ของคณะกรรมการพัฒนาความเป็นผู้นำและกำหนดค่าตอบแทน
และคณะกรรมการสรรหาและกำกับดูแลกิจการ รวมถึงประธานคณะกรรมการของคณะอนุกรรมการอีก
2 ชุด ไม่ได้เป็นกรรมการอิสระ
ซึ่งไม่สอดคล้องกับหลักการกำกับดูแลกิจการที่ดีของตลาดหลักทรัพย์แห่งประเทศไทย
เนื่องจากคณะกรรมการบริษัทเห็นว่าองค์ประกอบของคณะอนุกรรมการทั้งสองชุดดังกล่าว
มีความเหมาะสมกับธุรกิจและโครงสร้างการควบคุมของบริษัทในปัจจุบัน

การดำรงตำแหน่งกรรมการในบริษัทอื่น

ตามแนวทางการกำกับดูแลกิจการที่ดีของตลาดหลักทรัพย์แห่งประเทศไทยได้กำหนดให้กรรมการรายใดรายหนึ่ง
ควรดำรงตำแหน่งกรรมการบริษัทจดทะเบียนไม่เกิน 5 บริษัท

อย่างไรก็ตาม นโยบายบริษัท ปัจจุบันไม่ได้จำกัดจำนวนบริษัทที่กรรมการแต่ละคนดำรงตำแหน่งไว้
เนื่องจากคณะกรรมการสรรหาและกำกับดูแลกิจการจะพิจารณาเสนอแต่งตั้งบุคคลเข้าดำรงตำแหน่งกรรมการของบริษัท
โดยพิจารณาถึงความรู้ ความสามารถ และมีเวลาอย่างเพียงพอที่จะปฏิบัติหน้าที่ให้แก่บริษัท

แผนการสืบทอดตำแหน่งผู้บริหารระดับสูง

คณะกรรมการบริษัทได้เล็งเห็นถึงความจำเป็นและความสำคัญของการสืบทอดตำแหน่งของผู้บริหารระดับสูงโดยเฉพาะอย่างยิ่งในตำแหน่งประธานคณะกรรมการบริหารของบริษัท
โดยมอบหมายให้คณะกรรมการพัฒนาความเป็นผู้นำและกำหนดค่าตอบแทนร่วมกับประธานคณะกรรมการบริหาร
ดำเนินการจัดทำแผนการสืบทอดตำแหน่งประธานคณะกรรมการบริหารและบุคคลซึ่งรายงานขึ้นตรงต่อประธานคณะกรรมการบริหาร

ในตำแหน่งผู้บริหารระดับสูง
บริษัทได้จัดทำแผนสืบทอดตำแหน่งรองรับผู้บริหารระดับตั้งแต่ผู้อำนวยการฝ่ายขึ้นไปโดยได้ระบุตัวบุคคลที่จะทำหน้าที่แทน
ในกรณีที่ยังไม่มีตัวบุคคลที่สามารถรองรับได้ทันทีได้จัดให้มีระบบพัฒนาบุคลากรในลำดับรองลงมาเพื่อเตรียมความพร้อม
รวมทั้งสรรหาจากภายนอก ทั้งนี้ เพื่อรักษาความเชื่อมั่นให้กับนักลงทุน องค์กร ตลอดจนพนักงาน
ว่าในการดำเนินงานของบริษัทจะได้รับการสานต่ออย่างทันท่วงที

การประเมินผลการปฏิบัติงานของคณะกรรมการบริษัท

คณะกรรมการบริษัทที่มีประสิทธิผล (Board Effectiveness)
ถือเป็นปัจจัยสำคัญต่อความสำเร็จของบริษัท
ดังนั้นคณะกรรมการบริษัทจึงได้กำหนดเป็นนโยบายให้มีการประเมินผลการปฏิบัติงานเป็นประจำทุกปี
ใน 2 รูปแบบ คือ

-   การประเมินผลการปฏิบัติงานตนเองของคณะกรรมการบริษัทโดยรวม

-   การประเมินผลการปฏิบัติงานตนเองของกรรมการรายบุคคล

โดยมีวัตถุประสงค์สำคัญเพื่อช่วยให้คณะกรรมการบริษัทและกรรมการแต่ละท่านได้สอบทานผลการปฏิบัติงานของตนเองในปีที่ผ่านมา
ตลอดจนได้ช่วยปรับปรุงในการทำหน้าที่ของทั้งคณะกรรมการบริษัทและกรรมการมีประสิทธิผลมากยิ่งขึ้น
ทั้งนี้ ในปี 2554 คณะกรรมการบริษัทได้มีการประเมินผลการปฏิบัติงานทั้งสองรูปแบบ
และได้นำผลประเมินมากลั่นกรองอย่างรอบคอบ
โดยคณะกรรมการสรรหาและกำกับดูแลกิจการได้พิจารณาผลประเมิน และยกร่างแผนพัฒนา
และมอบหมายให้เลขานุการบริษัทนำไปหารือกับประธานคณะกรรมการบริษัท
ก่อนนำเสนอต่อที่ประชุมคณะกรรมการที่ไม่มีส่วนร่วมในการบริหารกลั่นกรองอีกครั้งหนึ่ง
และเสนอต่อที่ประชุมคณะกรรมการบริษัทเพื่อพิจารณา
โดยที่ประชุมคณะกรรมการบริษัทได้อนุมัติแผนงานในการพัฒนาและมอบหมายให้เลขานุการบริษัทร่วมกับฝ่ายบริหารไปดำเนินการ
ซึ่งส่วนหนึ่งของแผนพัฒนาได้วางให้เชื่อมโยงกับดัชนีชี้วัดความสำเร็จของบริษัท (KPI)

การพัฒนาความรู้

บริษัทได้จัดทำคู่มือให้แก่กรรมการบริษัทโดยได้สรุปกฎหมาย หลักเกณฑ์
ข้อบังคับที่เกี่ยวข้องกับกรรมการบริษัท
เพื่อให้กรรมการได้รับทราบบทบาทหน้าที่และแนวปฏิบัติในตำแหน่งหน้าที่กรรมการทั้งหมด
สำหรับกรรมการที่ได้รับแต่งตั้งใหม่
บริษัทได้จัดให้มีการปฐมนิเทศและมอบหมายให้บุคคลไปรายงานข้อมูลพื้นฐาน แนวปฏิบัติต่างๆ
ของบริษัท รวมทั้งความรู้ในด้านธุรกิจของบริษัทในกลุ่ม

บริษัทได้สนับสนุนให้กรรมการบริษัทได้เข้าร่วมสัมมนาและหลักสูตรอบรมต่างๆ
เพื่อประโยชน์ต่อการปฏิบัติหน้าที่

การประชุมคณะกรรมการ

กำหนดและวาระการประชุม

คณะกรรมการบริษัทกำหนดให้มีประชุมวาระปกติอย่างน้อย 7 ครั้งต่อปี
และได้กำหนดวันเวลาประชุมไว้ล่วงหน้าตลอดทั้งปีเพื่อให้กรรมการจัดเวลาเข้าร่วมประชุมได้ทุกครั้งเพื่อรักษาผลประโยชน์ของบริษัท
ทั้งนี้ อาจมีการประชุมวาระพิเศษเพิ่มตามความจำเป็น

ในการจัดประชุมคณะกรรมการบริษัท
ประธานคณะกรรมการบริษัทโดยการหารือร่วมกับประธานคณะกรรมการบริหารจะเป็นผู้ดูแลให้ความเห็นชอบวาระการประชุม
เลขานุการคณะกรรมการบริษัททำหน้าที่จัดส่งหนังสือเชิญประชุมพร้อมระเบียบวาระการประชุมและเอกสารประกอบการประชุมไปให้กรรมการล่วงหน้าไม่น้อยกว่า
7 วัน เพื่อให้กรรมการได้มีเวลาศึกษามาก่อนล่วงหน้า

ในการประชุมแต่ละครั้งจะใช้เวลาประมาณ 2-3 ชั่วโมง
ประธานคณะกรรมการบริษัทจะทำหน้าที่ดูแลและจัดสรรเวลาแต่ละวาระให้อย่างเพียงพอสำหรับกรรมการที่จะอภิปรายและการแสดงความคิดเห็นอย่างเป็นอิสระในประเด็นที่สำคัญ
โดยคำนึงถึงผลประโยชน์ของผู้ถือหุ้นและผู้มีส่วนเกี่ยวข้องอย่างเป็นธรรม
รวมทั้งให้ฝ่ายบริหารที่เกี่ยวข้องนำเสนอข้อมูลประกอบการอภิปรายปัญหาสำคัญ

เลขานุการคณะกรรมการบริษัทเข้าร่วมในการประชุมคณะกรรมการบริษัททุกครั้ง
ทำหน้าที่ให้คำแนะนำด้านกฎหมาย ขั้นตอน กฎเกณฑ์ต่างๆ ที่คณะกรรมการต้องปฏิบัติ
ดูแลประสานงานให้มีการปฏิบัติตามมติของคณะกรรมการ
รวมทั้งทำหน้าที่จดบันทึกทำรายงานการประชุม
จัดเก็บรายงานการประชุมของคณะกรรมการบริษัทที่ผ่านการรับรองจากคณะกรรมการบริษัทและเอกสารประกอบการประชุมเพื่อพร้อมสำหรับการตรวจสอบจากคณะกรรมการ
ผู้ถือหุ้น และผู้ที่เกี่ยวข้อง

รายละเอียดการเข้าประชุมของกรรมการและอนุกรรมการชุดย่อยต่างๆ แต่ละท่านในปี 2554 มีดังนี้

(จำนวนครั้งการเข้าประชุม/จำนวนครั้งประชุมทั้งหมด)

[TABLE]

หมายเหตุ 1) ดำรงตำแหน่งกรรมการบริษัทแทนนายอารักษ์ ชลธาร์นนท์ มีผลตั้งแต่ 26 ธันวาคม
2554

2) เป็นกรรมการที่ไม่เป็นผู้บริหารตั้งแต่ 1 ตุลาคม 2554 และลาออกจากกรรมการบริษัท
มีผลตั้งแต่ 26 ธันวาคม 2554

การประชุมของกรรมการที่ไม่เป็นผู้บริหาร

บริษัทได้กำหนดให้เฉพาะกรรมการที่ไม่เป็นผู้บริหาร
ได้ประชุมระหว่างกันเองเป็นประจำอย่างน้อยปีละ 1 ครั้ง
เพื่อให้กรรมการที่ไม่เป็นผู้บริหารได้แลกเปลี่ยนความคิดเห็นและพิจารณาประเด็นต่างๆ
ทั้งที่เกี่ยวกับธุรกิจของบริษัท และเรื่องที่อยู่ในความสนใจ โดยในปี 2554 ได้จัดขึ้นเมื่อวันที่ 28
พฤศจิกายน 2554

การเข้าถึงสารสนเทศ

กรรมการของบริษัท มีอิสระในการเข้าถึงและติดต่อสื่อสารกับฝ่ายบริหาร
และเลขานุการบริษัทได้โดยตรงหากต้องการข้อมูลเพิ่มเติมเกี่ยวกับผลการดำเนินงานของบริษัท
และข้อมูลอื่นๆ นอกเหนือจากที่ได้รับจากการประชุมตามวาระปกติเป็นประจำทุกไตรมาส

นอกจากนี้ บริษัทยังได้จัดทำรายงานการวิเคราะห์หลักทรัพย์ของบริษัท
และบริษัทในกลุ่มและบริษัทคู่แข่งที่อยู่ในอุตสาหกรรมเดียวกันให้กับกรรมการบริษัทเพื่อที่จะได้รับทราบถึงการเปลี่ยนแปลงและพัฒนาการที่สำคัญอย่างทันเวลาเป็นประจำทุกเดือน

ค่าตอบแทนกรรมการและผู้บริหาร

บริษัทได้กำหนดนโยบายค่าตอบแทนกรรมการและผู้บริหารไว้อย่างชัดเจน
และมีคณะกรรมการพัฒนาความเป็นผู้นำและกำหนดค่าตอบแทนเป็นผู้พิจารณากลั่นกรอง
และเสนอค่าตอบแทนของกรรมการในแต่ละปีให้คณะกรรมการบริษัทและผู้ถือหุ้นพิจารณาอนุมัติค่าตอบแทนของกรรมการและผู้บริหารของบริษัทจะสอดคล้องกับหน้าที่ความรับผิดชอบ
และเมื่อเปรียบเทียบค่าตอบแทนกับอุตสาหกรรมเดียวกันแล้ว

ทั้งนี้ ค่าตอบแทนดังกล่าวอยู่ในระดับที่เหมาะสม
และเพียงพอที่จะจูงใจและรักษากรรมการที่มีคุณภาพไว้
รายละเอียดค่าตอบแทนเปิดเผยอยู่ในหัวข้อค่าตอบแทนกรรมการและผู้บริหาร

หมวดที่ 2 สิทธิ ความเท่าเทียมของผู้ถือหุ้น และบทบาทต่อผู้มีส่วนได้เสีย

2.1) สิทธิและความเท่าเทียมของผู้ถือหุ้น

บริษัทเคารพในสิทธิพื้นฐานและถือปฏิบัติต่อผู้ถือหุ้นทุกรายอย่างเท่าเทียมกัน
ไม่ว่าผู้ถือหุ้นนั้นจะเป็นรายย่อยหรือชาวต่างชาติ นักลงทุนสถาบันหรือผู้ถือหุ้นรายใหญ่
โดยผู้ถือหุ้นทุกรายมีสิทธิและความเท่าเทียมกัน ดังนี้

1.  สิทธิในการได้รับใบหุ้น โอนหุ้น และสิทธิในการรับทราบข้อมูล ผลการดำเนินงาน
    นโยบายการบริหารงาน อย่างสม่ำเสมอและทันเวลา

2.  สิทธิในการรับส่วนแบ่งกำไรร่วมกันอย่างเท่าเทียม

3.  สิทธิในการเข้าร่วมประชุมผู้ถือหุ้น แสดงความเห็น ให้ข้อเสนอแนะ
    และร่วมพิจารณาตัดสินใจในการเปลี่ยนแปลงที่สำคัญต่างๆ เช่น การแก้ไขข้อบังคับบริษัท
    การแต่งตั้งคณะกรรมการบริษัท การแต่งตั้งผู้สอบบัญชี การออกหุ้นเพิ่มทุน

4.  สิทธิในการรับทราบข้อมูลการทำรายการที่เกี่ยวโยงกัน

5.  สิทธิในการแต่งตั้งกรรมการบริษัท

6.  สิทธิในการขายหุ้นคืนให้กับบริษัท
    เฉพาะกรณีที่ไม่เห็นด้วยกับมติของที่ประชุมผู้ถือหุ้นซึ่งแก้ไขข้อบังคับของบริษัท
    เกี่ยวกับสิทธิในการออกเสียงลงคะแนนและสิทธิในการรับเงินปันผล
    ซึ่งผู้ถือหุ้นเห็นว่าตนไม่ได้รับความเป็นธรรม

นอกจากนี้แล้ว ผู้ถือหุ้นทุกรายยังได้รับสิทธิอย่างเท่าเทียมตามที่กำหนดไว้ในข้อบังคับบริษัท
และกฎหมายที่เกี่ยวข้องและเพื่อเป็นการให้ความมั่นใจว่าผู้ถือหุ้นทุกรายจะได้สิทธิอย่างเท่าเทียมกัน
บริษัทได้จัดให้มีกระบวนการประชุมผู้ถือหุ้นที่โปร่งใสและมีประสิทธิภาพ
มีมาตรการดูแลการใช้ข้อมูลภายใน มีการควบคุมและดูแลการทำรายการระหว่างกัน
รวมทั้งมีการเปิดเผยข้อมูลที่เพียงพอ

อย่างไรก็ตาม บริษัทยังไม่ได้เปิดโอกาสผู้ให้ถือหุ้นส่วนน้อยสามารถเสนอวาระการประชุม
เพื่อให้ที่ประชุมผู้ถือหุ้นพิจารณาก่อนวันประชุมผู้ถือหุ้นประจำปี
รวมทั้งไม่ได้กำหนดวิธีการสำหรับให้ผู้ถือหุ้นส่วนน้อยสามารถเสนอชื่อกรรมการบริษัทที่เป็นตัวแทนผู้ถือหุ้น
ซึ่งไม่เป็นไปตามหลักการที่ตลาดหลักทรัพย์แห่งประเทศไทยเสนอแนะ ทั้งนี้
บริษัทจะได้พิจารณาให้มีการดำเนินการดังกล่าวสำหรับการประชุมสามัญผู้ถือหุ้นประจำปี 2556
เนื่องจากเห็นว่าการกระจายการถือหุ้นของผู้ถือหุ้นรายย่อยรวมกันในปัจจุบันเพิ่มขึ้น (ข้อมูล ณ
วันปิดสมุดทะเบียนล่าสุดเมื่อ 26 มกราคม 2555 บริษัทมีผู้ถือหุ้นรายย่อยถือหุ้นรวมกันคิดเป็นร้อยละ
20.35 ของจำนวนหุ้นที่จำหน่ายได้แล้วทั้งหมด)
ซึ่งทำให้การดำเนินการนี้จะเป็นประโยชน์กับผู้ถือหุ้นอย่างแท้จริง

การประชุมผู้ถือหุ้น

คณะกรรมการบริษัทจัดให้มีการประชุมผู้ถือหุ้นเป็นการประชุมสามัญประจำปี  1 ครั้ง ภายใน 4
เดือน นับแต่วันสิ้นสุดรอบปีบัญชีของบริษัท และอาจเรียกประชุมวิสามัญผู้ถือหุ้นเป็นกรณีไป
หากมีความจำเป็นเร่งด่วนต้องเสนอวาระเป็นกรณีพิเศษซึ่งเป็นเรื่องที่กระทบต่อผลประโยชน์ของผู้ถือหุ้นหรือเกี่ยวกับข้อบังคับตามกฎหมาย   

คณะกรรมการบริษัทมีนโยบายจัดประชุมผู้ถือหุ้นอย่างมีประสิทธิภาพและโปร่งใส
มีข้อมูลให้แก่ผู้ถือหุ้นเพื่อประกอบการตัดสินใจในแต่ละวาระอย่างเพียงพอ
ดำเนินการประชุมเป็นไปตามแนวทางการประชุมผู้ถือหุ้นที่ดีและตามที่กฎหมายกำหนด
เริ่มตั้งแต่การเรียกประชุม
การจัดส่งหนังสือเชิญประชุมและแจ้งวาระการประชุมพร้อมความเห็นของคณะกรรมการบริษัทล่วงหน้าตามกฎหมายกำหนดทั้งภาษาไทยและภาษาอังกฤษ
ขั้นตอนในการดำเนินการประชุม การจัดทำและส่งรายงานการประชุม

บริษัทเปิดเผยวาระการประชุมและเอกสารประกอบการประชุมไว้ในเว็บไซต์ของบริษัทล่วงหน้า
เพื่อให้ผู้ถือหุ้นสามารถเข้าถึงและศึกษาได้เป็นการล่วงหน้า 30 วันก่อนการประชุม โดยในปี 2554
บริษัทได้นำเอกสารประกอบการประชุมขึ้นเว็บไซต์ของบริษัทในวันที่ 2 มีนาคม 2554
และจัดส่งให้ผู้ถือหุ้นในวันที่ 18 มีนาคม 2554

บริษัทได้อำนวยความสะดวกแก่ผู้ถือหุ้นทุกท่านโดยนำระบบ Bar Code
มาใช้ในการลงทะเบียนและนับคะแนนเสียงในที่ประชุม
เพื่อให้เกิดความรวดเร็วและถูกต้องทุกครั้งในการประชุม
บริษัทได้ถือปฏิบัติให้มีการแถลงให้ผู้ถือหุ้นได้รับทราบสิทธิตามข้อบังคับของบริษัท
วิธีการในการดำเนินการประชุม
วิธีการใช้สิทธิลงคะแนนและสิทธิในการแสดงความเห็นรวมทั้งการตั้งคำถามใดๆ
ต่อที่ประชุมตามระเบียบวาระการประชุมและเรื่องที่เสนอ   

ประธานคณะกรรมการบริษัท ประธานคณะกรรมการบริหาร คณะอนุกรรมการ
ผู้สอบบัญชีและผู้บริหารได้เข้าร่วมประชุมเพื่อให้ข้อมูล ตอบข้อซักถามตามวาระต่างๆ ทั้งนี้
ประธานที่ประชุมได้จัดสรรเวลาให้อย่างเหมาะสม
เพียงพอและส่งเสริมให้ผู้ถือหุ้นมีโอกาสแสดงความเห็นและซักถามในที่ประชุมอย่างเท่าเทียมกัน    

นอกจากนี้ การจัดประชุมทุกครั้งบริษัทมีนโยบายให้มีการแต่งตั้งกรรมการอิสระอย่างน้อย 1 คน
เป็นผู้รับมอบฉันทะออกเสียงแทนผู้ถือหุ้นที่ไม่สะดวกเข้าร่วมประชุมและแจ้งไว้ในหนังสือนัดประชุม 

บริษัทกำหนดให้จัดทำรายงานการประชุมผู้ถือหุ้นให้แล้วเสร็จภายใน 14
วันและมีรายละเอียดเพียงพอ
รวมทั้งคำถามและคำตอบที่เกิดขึ้นในที่ประชุม สำหรับผู้ถือหุ้นที่มิได้มาร่วมประชุมสามารถตรวจสอบรายงานการประชุมได้จากเว็บไซต์ของบริษัท หากผู้ถือหุ้นต้องการสอบถามข้อมูลหรือต้องการตั้งคำถามในการประชุมผู้ถือหุ้นล่วงหน้าสามารถส่งคำถามมาที่เลขานุการบริษัท

ในปี 2554 บริษัทมีการประชุมสามัญผู้ถือหุ้นประจำปี 2554 เมื่อวันที่ 1 เมษายน 2554 
มีผู้ถือหุ้นที่เข้าร่วมประชุมด้วยตนเองและ ผู้ถือหุ้นที่เข้าร่วมประชุมโดยการรับมอบฉันทะ
รวมทั้งสิ้นจำนวน 273 ราย หรือคิดเป็นร้อยละ 97.93 จากจำนวนหุ้นที่จำหน่ายได้แล้วทั้งหมด ทั้งนี้
มีผู้ถือหุ้นที่มอบฉันทะให้กรรมการตรวจสอบและกรรมการอิสระของบริษัทจำนวน 25 ราย
คิดเป็นร้อยละ 96.69 ของจำนวนหุ้นที่จำหน่ายได้แล้วทั้งหมดของบริษัท
ในการประชุมดังกล่าวกรรมการบริษัทได้เข้าร่วมประชุมทั้งคณะ ยกเว้น นายวิทิต ลีนุตพงษ์

นอกจากนี้ ในปี 2554 บริษัทได้จัดให้มีการประชุมวิสามัญผู้ถือหุ้นครั้งที่ 1/2554 เมื่อวันที่ 14
ธันวาคม 2554 เพื่อเสนอให้ผู้ถือหุ้นพิจารณาอนุมัติขายเงินลงทุนบางส่วนในเอไอเอสให้กับ
Singtel Strategic Investments Pte. Ltd. ซึ่งเป็นบุคคลที่เกี่ยวโยงกัน
โดยที่ประชุมผู้ถือหุ้นในครั้งนี้ได้มีมติอนุมัติรายการดังกล่าว

ทั้งนี้ รายงานการประชุมผู้ถือหุ้น ได้เปิดเผยอยู่ในเว็บไซต์ของบริษัท www.intouchcompany.com

2.2) ผู้มีส่วนได้เสีย

2.2.1) การดูแลสิทธิของผู้มีส่วนได้เสีย

บริษัทเคารพสิทธิของผู้มีส่วนได้ส่วนเสียต่างๆ และได้กำหนดเป็น แนวปฏิบัติไว้ในจรรยาบรรณ
ตลอดจนนโยบายความรับผิดชอบสังคมและสิ่งแวดล้อม ของบริษัท
เพื่อให้เกิดความมั่นใจว่าสิทธิตามกฎหมายที่เกี่ยวข้องใดๆ ของผู้มีส่วนได้ส่วนเสีย ทั้งผู้ถือหุ้น
พนักงาน ผู้บริหาร ลูกค้า คู่ค้า เจ้าหนี้ ตลอดจนสาธารณชนและสังคมจะได้รับการดูแล
และได้เสริมสร้างความร่วมมือกันระหว่างผู้มีส่วนได้ส่วนเสียในกลุ่มต่างๆ ตามบทบาทและหน้าที่ ทั้งนี้
เพื่อให้กิจการของบริษัทดำเนินไปด้วยดี มีความมั่นคงและตอบสนองผลประโยชน์ที่เป็นธรรมแก่ทุกฝ่าย

[]

+-----------+----------------------------------------------------------+
| ผู้ถือหุ้น     | บริษัทมุ่งมั่นเป็นตัวแ                                           |
|           | ทนที่ดีของผู้ถือหุ้นในการดำเนินธุรกิจเพื่อสร้างความพึงพอใจสูงสุดให้กับผู้ถือหุ้น |
|           | โดยคำนึงถึงการเจริญเติบโตของมูลค่าบริษัทในระยะยาว                |
|           | ด้วยผลตอบแทนที่ดีและต่อเนื่อง                                   |
|           | รวมทั้งการดำเนินการเปิดเผยข้อมูลอย่างโปร่งใสและเชื่อถือได้ต่อผู้ถือหุ้น    |
+-----------+----------------------------------------------------------+
| พนักงาน    | พนักงานเป็นทรัพยากรอันมีค่าสูงสุดและเป็นปัจจัยสำคัญสู่ความสำเร็จของบริษัท |
|           | จึงได้มุ่งพัฒนาเสริมสร้างวัฒนธรรมและบรรยากาศการทำงานที่ดี           |
|           | รวมทั้งส่งเสริมการทำงานเป็นทีม                                 |
|           | ปฏิบัติต่อพนักงานด้วยความสุภาพและให้ความเคารพต่อความเป็นปัจเจกชน    |
|           | การว่าจ้าง                                                 |
|           | แต่งตั้งและโยกย้ายพนักงานจะพิจารณาบ                            |
|           | นพื้นฐานของคุณธรรมและการใช้ทรัพยากรบุคคลให้เกิดประโยชน์สูงสุดแก่บริษัท |
|           |                                                          |
|           | บริษัทมีความรับผิดชอบในการดูแลรักษาสภาพ                         |
|           | แวดล้อมการทำงานให้มีความปลอดภัยต่อชีวิตและทรัพย์สินของพนักงานอยู่เสมอ |
|           | และยึดมั่นปฏิบัติตามกฎหมายว่าด้วยแรงงานอย่างเคร่งครัด               |
+-----------+----------------------------------------------------------+
| ลูกค้า      | บริษัทมีความมุ่งมั่นในการสร้างคว                                 |
|           | ามพึงพอใจและความมั่นใจให้กับลูกค้าที่จะได้รับผลิตภัณฑ์และบริการที่ดีมีคุณภาพ |
|           | ในระดับราคาที่เหมาะสม รวมทั้งรักษาสัมพันธภาพที่ดี                   |
|           | จึงได้กำหนดแนวทางปฏิบัติไว้ดังต่อไปนี้                             |
|           |                                                          |
|           | สินค้าและบริการ                                             |
|           |                                                          |
|           | ผลิตสินค้าและบริการที่มีคุณภาพ                                   |
|           | โดยมุ่งมั่นที่จะยกระดับมาตรฐานให้สูงขึ้นอย่างต่อเนื่องและจริงจัง          |
|           | เปิดเผยข่าวสารข้อมูลเกี่ยวกับสินค้าและบริการอย่างครบถ้วน ถูกต้อง       |
|           | และไม่บิดเบือนข้อเท็จจริง                                      |
|           |                                                          |
|           | การรักษาข้อมูลของลูกค้า                                       |
|           |                                                          |
|           | กรรมการ ผู้บริหาร และพนักงานทุกระดับจะไม่เปิดเผยข้อมูลของลูกค้า      |
|           | โดยไม่ได้รับอนุญาตจากลูกค้าหรือจากผู้มีอำนาจของกลุ่มบริษัทก่อน          |
|           | เว้นแ                                                     |
|           | ต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องตามบทบังคับของกฎหมาย |
+-----------+----------------------------------------------------------+
| คู่แข่ง      | บร                                                       |
|           | ิษัทสนับสนุนและส่งเสริมนโยบายการแข่งขันทางการอย่างค้าเสรีและเป็นธรรม |
|           | ไม่ผูกขาด หรือกำหนดให้คู่ค้าต้องขายสินค้าของบริษัท เท่านั้น             |
|           | และไม่มีนโยบายในการแข่งขันทางการค้าโดยใช้วิธีการใดๆ              |
|           | ให้ได้มาซึ่งข้อมูลของคู่แข่งขันอย่างผิดกฎหมายและขัดต่อจริยธรรม          |
+-----------+----------------------------------------------------------+
| สังคมแล    | บริษัทในฐานะเป็นบริษัทไทย                                     |
| ะสิ่งแวดล้อม | ตระหนักและมีจิตสำนึกในบุญคุณของประเทศและเป็นส่วนหนึ่งของสังคม       |
|           | ซึ่งต้องรับผิดชอบช่วยเหลือสังคม                                  |
|           | สนับสนุนกิจกรรมของท้องถิ่นที่บริษัทมีการดำเนินธุรกิจ                   |
|           |                                                          |
|           | บริษัทมีนโยบายผลิตสินค้าและให้บริการใดๆ                          |
|           | ที่เป็นมิตรต่อสิ่งแวดล้อมและปฏิบัติตามกฎหมายสิ่งแวดล้อม                |
|           | บริษัทส่งเสริมกิจกรรมการดูแลรักษาธรรมชาติและอนุรักษ์พลังงาน          |
|           | และมีนโยบายที่จะคัดเลือกและส่งเสริมการใช้ผลิตภัณฑ์ที่เป็นมิตรกับสิ่งแวดล้อม |
+-----------+----------------------------------------------------------+
| คู่ค        | การดำเนินธุรกิจกับคู่ค้าใดๆ                                     |
| ้าและเจ้าหนี้ | ต้องไม่นำมาซึ่งความเสื่อมเสียต่อชื่อเสียงของบริษัท หรือขัดต่อกฎหมายใดๆ   |
|           | ม                                                        |
|           | ีการคำนึงถึงความเสมอภาคในการดำเนินธุรกิจและผลประโยชน์ร่วมกันกับคู่ค้า |
|           | การคัดเลือกคู่ค้าต้องทำอย่างยุติธรรม ทั้งนี้                          |
|           | บริษัทถือว่าคู่ค้าเป็นปัจจัยสำคัญในการร่วมสร้าง Value Chain ให้กับลูกค้า  |
|           |                                                          |
|           | บริษัทยึดมั่นในสัญญาและถือปฏิบัติตามเงื่อนไขที่มีต่อเจ้าหนี้เป็นสำคัญ         |
|           | ในการชำระคืน เงินต้น ดอกเบี้ย และการดูแลหลักประกันต่างๆ           |
+-----------+----------------------------------------------------------+

2.2.2) ช่องทางในการติดต่อคณะกรรมการและเลขานุการบริษัท

ผู้มีส่วนได้เสียสามารถติดต่อสื่อสารในการแสดงความคิดเห็นต่างๆ รวมถึง
แจ้งเบาะแสในกรณีที่พบเห็น หรือการไม่ได้รับความเป็นธรรมจากการกระทำที่ไม่ชอบด้วยกฎหมาย
หรือ จรรยาบรรณของบริษัท โดยสามารถแจ้งเป็นลายลักษณ์อักษรส่งมาที่
คณะกรรมการตรวจสอบหรือคณะกรรมการบริษัท ตามที่อยู่ดังนี้

บริษัท ชิน คอร์ปอเรชั่น จำกัด (มหาชน)

ส่วนงานเลขานุการบริษัท

414 ชั้น 13 อาคารอินทัช ถนนพหลโยธิน

สามเสนใน เขตพญาไท

กรุงเทพฯ 10400

หรือที่อีเมล์ดังนี้

คณะกรรมการตรวจสอบ ที่อีเมล์ AuditCommittee@intouchcompany.com

  คณะกรรมการบริษัทผ่านเลขานุการบริษัท ที่อีเมล์
  companysecretary@intouchcompany.com

ทั้งนี้ ข้อคำถาม /ข้อร้องเรียน / ข้อเสนอแนะต่างๆ จะส่งต่อให้หน่วยงานที่เกี่ยวข้องดำเนินการ
เพื่อให้มีการแก้ไข ปรับปรุง สรุปผล
เพื่อรายงานต่อคณะกรรมการตรวจสอบและคณะกรรมการบริษัทต่อไป

หมวดที่ 3 การเปิดเผยสารสนเทศและความโปร่งใส

บริษัทได้ให้ความสำคัญต่อการเปิดเผยสารสนเทศทางการเงินและไม่ใช่การเงินต่างๆ ของบริษัท
และตระหนักดีว่าสารสนเทศดังกล่าวนั้นมีผลกระทบสำคัญต่อการตัดสินใจของผู้ถือหุ้น นักลงทุน
รวมทั้งผู้มีส่วนได้ส่วนเสีย เช่น เจ้าหนี้ คู่ค้า ฯลฯ ดังนั้น
บริษัทถือเป็นนโยบายมาอย่างต่อเนื่องในอันที่จะเปิดเผยสารสนเทศอย่างถูกต้อง เพียงพอ ทันเวลา
โปร่งใสและเท่าเทียมกัน ทั้งนี้ ในปี 2554
บริษัทได้จัดทำและใช้บังคับนโยบายการเปิดเผยสารสนเทศเพื่อช่วยให้บริษัทสามารถปฏิบัติตามภาระหน้าที่ในการรายงานสารสนเทศตามที่กฎหมายกำหนดไว้
ตลอดจนช่วยให้บริษัทสามารถเปิดเผยสารสนเทศตามความคาดหวังของผู้ลงทุนที่มีต่อบริษัทจดทะเบียน

บริษัทได้จัดตั้งฝ่ายนักลงทุนสัมพันธ์ (Investor Relations) ตั้งแต่ปี 2538 เพื่อทำหน้าที่สื่อสาร
ประชาสัมพันธ์ข้อมูลที่เป็นประโยชน์ให้ผู้ถือหุ้นและชี้แจงกรณีที่มีข่าวลือหรือข่าวสารใดที่ไม่ถูกต้องตามข้อเท็จจริงแก่นักลงทุนผ่านช่องทางต่างๆ
เช่น การประชุมร่วมกับนักวิเคราะห์ การทำ Newsletter
การเยี่ยมชมกิจการของนักลงทุนและนักวิเคราะห์ การตอบคำถามทางโทรศัพท์และอีเมล์
การเผยแพร่ผ่านสื่อต่างๆ และผ่านเว็บไซต์ของบริษัท และยังได้จัดทำนโยบาย คู่มือ สำหรับกิจกรรม
นักลงทุนสัมพันธ์ ทั้งนี้ เพื่อให้เกิดความมั่นใจว่าได้ปฏิบัติตามระเบียบ
ข้อบังคับของกฎหมายที่เกี่ยวข้องอย่างครบถ้วน

กิจกรรมนักลงทุนสัมพันธ์ที่ได้จัดขึ้นอย่างต่อเนื่องในปี 2554 ประกอบไปด้วย

-   การเข้าพบโดยนักลงทุนและนักวิเคราะห์ (18 ครั้ง)

-   เข้าร่วมงานบริษัทจดทะเบียนพบปะนักลงทุน (Opportunity Day) 4 ครั้ง

-   จัดทำ Newsletter รายงานผลการดำเนินงานของบริษัท รวมทั้งกิจกรรมทางสังคมต่างๆ
    ให้ผู้ถือหุ้นทราบ เป็นประจำทุกไตรมาส

-   Non-deal roadshow 2 ครั้ง

นอกจากนี้ ได้มีการเปิดเผยสารสนเทศต่างๆ บนเว็บไซต์ของบริษัท เพื่อให้ผู้มีส่วนได้เสียกลุ่มอื่นๆ
ได้รับรู้ข้อมูลอย่างเท่าเทียมและทั่วถึง

ผู้สนใจสามารถติดต่อขอข้อมูลต่างๆ จาก นางสาวทมยันตี คงพูลศิลป์ สำนักนักลงทุนสัมพันธ์ของบริษัท
ได้ที่โทรศัพท์หมายเลข (66) 2299 5050 หรือ ส่งอีเมล์: investor@intouchcompany.com
หรือค้นหาข้อมูลได้ที่ www.intouchcompany.com

หมวดที่ 4 การบริหารความเสี่ยงและการควบคุมภายใน

4.1 การบริหารความเสี่ยง

บริษัทได้กำหนดนโยบายให้การบริหารความเสี่ยงเป็นส่วนหนึ่งของการดำเนินธุรกิจของบริษัทตั้งแต่ปี
2545 และมีคณะกรรมการบริหารความเสี่ยง (Risk Management Committee)
และหน่วยงานบริหารความเสี่ยง (Risk Management Unit) ทำหน้าที่ในการจัดทำนโยบาย
วางระบบ และประเมินความเสี่ยงต่างๆ ทั้งที่เกิดจากปัจจัยภายในและปัจจัยภายนอก
รวมทั้งกำหนดแนวทางในการบริหารและจัดการความเสี่ยงให้อยู่ในระดับที่ยอมรับได้
เพื่อให้การดำเนินธุรกิจสามารถเพิ่มมูลค่าและผลตอบแทนแก่ผู้ถือหุ้นของบริษัทในระยะยาว

บริษัทได้กำหนดให้พนักงาน ผู้บริหาร
และทุกหน่วยงานเป็นเจ้าของความเสี่ยงและมีความรับผิดชอบที่จะประเมิน
บริหารและจัดการความเสี่ยงที่รับผิดชอบให้มีระดับความเสี่ยงที่เหลืออยู่ในระดับที่ยอมรับได้
(Acceptable Residual Risk) ตลอดจนมีการสื่อสาร จัดฝึกอบรม
สัมมนาเชิงปฏิบัติการแก่พนักงาน ให้ตระหนักถึงความสำคัญของการบริหารความเสี่ยง

นอกจากนี้ คณะกรรมการบริหารและคณะกรรมการตรวจสอบ
ยังทำหน้าที่ในการติดตามการดำเนินการตามแผนบริหารความเสี่ยงเป็นระยะๆ
รวมถึงรายงานให้คณะกรรมการบริษัทพิจารณาและรับทราบ

4.2 การควบคุมภายใน

คณะกรรมการบริษัทและผู้บริหารมีหน้าที่และความรับผิดชอบโดยตรงในการจัดให้มีและรักษาไว้ซึ่งระบบควบคุมภายใน
รวมทั้งดำเนินการทบทวนความมีประสิทธิภาพของระบบการควบคุมอย่างสม่ำเสมอ
เพื่อปกป้องเงินลงทุนของผู้ถือหุ้นและทรัพย์สินของบริษัท การควบคุมภายในจะครอบคลุมถึง
การควบคุมทางการเงิน การดำเนินงาน
การกำกับดูแลการปฏิบัติงานให้เป็นไปตามกฎหมายและระเบียบที่เกี่ยวข้อง
และการบริหารความเสี่ยง

ระบบการควบคุมภายในที่บริษัทได้จัดไว้อย่างมีประสิทธิภาพ
จะช่วยให้บริษัทมีความมั่นใจอย่างสมเหตุสมผล (Reasonable Assurance)
ที่จะสามารถบรรลุวัตถุประสงค์และเป้าหมายที่วางไว้ในเรื่อง ดังนี้

-   ระบบข้อมูล และรายงานทางการเงินมีความถูกต้อง เชื่อถือได้

-   ได้มีการปฏิบัติตามกฎระเบียบ นโยบาย กระบวนการทำงานของบริษัท และกฎหมายที่เกี่ยวข้อง

-   ทรัพย์สินของบริษัทมีอยู่จริงและได้มีการควบคุม ดูแล จัดเก็บ รักษา เป็นอย่างดี

-   การดำเนินงานของบริษัทเป็นไปอย่างมีประสิทธิภาพ รวมทั้งมีการใช้ทรัพยากรอย่างประหยัด

-   วัตถุประสงค์ กลยุทธ์ของบริษัทได้มีการบรรลุและดำเนินงานอย่างมีประสิทธิผล

นอกจากนี้
การมีระบบควบคุมภายในที่ดีจะช่วยให้บริษัทรับทราบรายการผิดปกติและเป็นสัญญาณเตือนภัยล่วงหน้า
(Early Warning System) รวมทั้งช่วยลดความเสี่ยงให้อยู่ในระดับที่ยอมรับได้

ระบบการควบคุมภายในที่บริษัทกำหนดขึ้นสอดคล้องกับแนวทางการจัดระบบการควบคุมภายในที่กำหนดโดย
The Committee of Sponsoring Organization of the Treadway Commission
(COSO) ซึ่งสามารถสรุปตามองค์ประกอบของการควบคุมแต่ละด้านดังนี้

1. ด้านองค์กรและสภาพแวดล้อม (Organization & Control Environment)

บริษัทได้จัดให้มีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของการควบคุมภายในที่มีประสิทธิผล
โดยบริษัทมีการกำหนดวิสัยทัศน์ เป้าหมาย กลยุทธ์ งบประมาน
รวมทั้งกำหนดหลักเกณฑ์ในการวัดผลที่ชัดเจนในการดำเนินงาน
และปรับโครงสร้างองค์กรให้สอดคล้องกับแผนธุรกิจเป็นประจำต่อเนื่อง
มีการปรับปรุงระบบการกำกับดูแลกิจการ สรรหาบุคลากรที่มีคุณภาพและพัฒนาอย่างต่อเนื่อง
มีนโยบายและระเบียบในการปฏิบัติงานที่ครอบคลุมธุรกรรมทางด้านการเงิน จัดซื้อ
การบริหารความเสี่ยงและด้านอื่นอย่างครบถ้วน

บริษัทมีจรรยาบรรณที่เป็นลายลักษณ์อักษรเพื่อเป็นแนวทางให้กรรมการ ผู้บริหาร
พนักงานปฏิบัติงานอย่างมีจริยธรรมและดูแลผู้มีส่วนได้เสียอย่างเป็นธรรม

2. ด้านการประเมินความเสี่ยง (Risk Assessment)

บริษัทกำหนดให้ทุกหน่วยงานประเมินและพิจารณาความเสี่ยงในการทำธุรกรรมต่างๆ
และบริษัทได้จัดให้มีระบบการบริหารความเสี่ยงในระดับองค์กรตั้งแต่ปี 2545
โดยมีหน่วยงานบริหารความเสี่ยง
คณะกรรมการบริหารความเสี่ยงและคณะกรรมการตรวจสอบทำหน้าที่กำกับดูแล

3. ด้านการควบคุมการปฏิบัติงานของผู้บริหาร (Management Control)

บริษัทได้กำหนดให้มีการแบ่งแยกหน้าที่งาน เพื่อให้เกิดระบบการควบคุมระหว่างกัน
กำหนดอำนาจหน้าที่ในการอนุมัติรายการและวงเงินเป็นลายลักษณ์อักษร
และได้จัดทำแนวทางการดูแลรายการที่เกี่ยวโยงและรายการระหว่างกันให้เป็นไปตามกฎหมาย

4. ด้านระบบสารสนเทศและสื่อสารข้อมูล (Information & Communication)

บริษัทจัดให้มีระบบข้อมูลเพื่อการตัดสินอย่างพอเพียงโดยมีหน่วยงานที่รวบรวม
วิเคราะห์และจัดเก็บในระบบคลังข้อมูลของบริษัท
ระบบข้อมูลในองค์กรมีการสื่อสารทั้งสองทางอย่างมีประสิทธิภาพ
ในระดับคณะกรรมการบริษัทได้มีการจัดเตรียมข้อมูลและเอกสารอย่างเพียงพอต่อการตัดสินใจ

5. ด้านระบบการติดตาม (Monitoring)

บริษัทจัดให้มีระบบการติดตามโดยผู้บริหารและคณะกรรมการบริษัท
เพื่อให้การดำเนินงานเป็นไปตามแผนที่วางไว้และหน่วยงานตรวจสอบภายในทำหน้าที่ติดตามและประเมินผลระบบการควบคุมอย่างอิสระและรายงานผลพร้อมข้อเสนอแนะให้ฝ่ายบริหารดำเนินการแก้ไข

ในการประชุมคณะกรรมการบริษัท ครั้งที่ 2/2555 เมื่อวันที่ 14 กุมภาพันธ์ 2555
ซึ่งมีคณะกรรมการตรวจสอบเข้าร่วมประชุมด้วย
คณะกรรมการบริษัทได้ประเมินระบบการควบคุมภายในของบริษัท
ตามแบบประเมินที่จัดทำขึ้นโดยคณะกรรมการกำกับตลาดทุน ทั้ง 5 ด้าน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม แล้วเห็นว่า
บริษัทมีการควบคุมภายในที่เพียงพอในแต่ละด้าน

นอกจากนี้ผู้สอบบัญชีภายนอกของบริษัท คือ บริษัท เคพีเอ็มจี ภูมิไชย สอบบัญชี จำกัด
เป็นผู้ตรวจสอบงบการเงินประจำงวดบัญชี 2554
ได้ให้ความเห็นว่าไม่พบข้อบกพร่องที่มีสาระสำคัญเกี่ยวกับระบบควบคุมภายในทางด้านบัญชีการเงินของบริษัท

4.3 การตรวจสอบภายใน

บริษัทได้จัดตั้งส่วนงานตรวจสอบภายในเป็นหน่วยงานอิสระหน่วยงานหนึ่งในบริษัท
โดยมีสายการบังคับบัญชารายงานตรง (Functionally)
ต่อคณะกรรมการตรวจสอบและรายงานด้านการบริหาร (Administratively)
ต่อประธานคณะกรรมการบริหาร ส่วนงานตรวจสอบภายในมีหน้าที่ในการให้คำปรึกษาและตรวจสอบ
ประเมินระบบควบคุมภายใน ระบบบริหารความเสี่ยงและการกำกับดูแลกิจการ
เพื่อให้แน่ใจว่าระบบการบริหารความเสี่ยง
ระบบควบคุมภายในและกระบวนการกำกับดูแลกิจการของบริษัทและบริษัทย่อย
ได้จัดให้มีขึ้นอย่างพอเพียง มีประสิทธิภาพตรงตามวัตถุประสงค์ที่วางไว้

ส่วนงานตรวจสอบภายในของบริษัท ได้จัดทำแผนการตรวจสอบประจำปี โดยพิจารณาตามปัจจัยเสี่ยง
(Risk based Approach) ซึ่งจะเน้นความเสี่ยงสำคัญต่างๆ
ที่จะมีผลกระทบต่อการบรรลุวัตถุประสงค์ของบริษัท และความถูกต้องของการเงิน
คณะกรรมการตรวจสอบพิจารณาสอบทานและอนุมัติแผนการตรวจสอบประจำปีดังกล่าว
และติดตามผลการตรวจสอบและผลการปฏิบัติงานของส่วนงานตรวจสอบภายในเป็นรายไตรมาส

ส่วนงานตรวจสอบภายในของบริษัทได้อ้างอิงมาตรฐานสากลการปฏิบัติงานวิชาชีพการตรวจสอบภายในของสมาคมผู้ตรวจสอบภายใน
เป็นกรอบในการปฏิบัติหน้าที่ มีความเป็นอิสระและความเที่ยงธรรม
ตลอดจนได้รับการสนับสนุนในด้านทรัพยากรต่างๆ ที่จำเป็นอย่างเพียงพอ

ปัจจุบัน
พนักงานทุกคนของส่วนงานตรวจสอบภายในจะได้รับการอบรมเกี่ยวกับทักษะและวิธีการตรวจสอบที่จำเป็นทั้งด้านการตรวจสอบการดำเนินงาน
การตรวจสอบการปฏิบัติตามกฎหมาย การตรวจสอบด้านการเงิน การตรวจสอบระบบสารสนเทศ
ซึ่งจะทำให้สามารถปฏิบัติหน้าที่ได้อย่างมีประสิทธิภาพ

หมวดที่ 5 จรรยาบรรณ

บริษัทได้จัดทำจรรยาบรรณ
ซึ่งเป็นส่วนหนึ่งของนโยบายการกำกับดูแลกิจการเพื่อเป็นแนวทางและข้อพึงปฏิบัติที่ดีให้กรรมการ
ผู้บริหาร ตลอดจนพนักงานทุกๆ คนของบริษัทได้ยึดมั่นปฏิบัติงาน ดำเนินธุรกิจบริษัทอย่างซื่อสัตย์
มีจริยธรรม ทั้งนี้ จรรยาบรรณของบริษัท มีเนื้อหาครอบคลุมในเรื่อง ดังนี้

+----------------------------------+-----------------------------------+
| -   ความรับผิดชอบต่อผู้ถือหุ้น           | -   การปกป้อง ดูแลรักษาทรัพย์สินของบริษัท |
|                                  |                                   |
| -   ความรับผิดชอบต่อลูกค้า            | -   การใช้ข้อมูล                     |
|                                  | ภายในและการซื้อขายหลักทรัพย์ของกลุ่มบริษัท |
| -   ความรับผิดชอบต่อคู่ค้าและเจ้าหนี้     |                                   |
|                                  | -   การให้ข้อมูลข่าวสาร               |
| -   ความรับผิดชอบต่อพนักงาน          |     หรือให้สัมภาษณ์ต่อสื่อมวลชน          |
|                                  |     หรือต่อสาธารณชน                 |
| -   การแข่งขันทางการค้ากับคู่แข่งขัน     |                                   |
|                                  | -   รายการระหว่างกันในกลุ่มบริษัท       |
| -   ความรับผิดชอบต่อสังคมและสิ่งแวดล้อม |                                   |
|                                  | -   การปฏิบัติตามกฎหมาย ระเบียบ       |
| -   ความขัดแย้งทางผลประโยชน์        |     และข้อบังคับ                     |
|                                  |                                   |
| -   การเสนอเงิน สิ่งจูงใจหรือรางวัล    |                                   |
|                                  |                                   |
| -   กิจกรรมทางการเมือง             |                                   |
+----------------------------------+-----------------------------------+

กรรมการ ผู้บริหารและพนักงานของบริษัท มีหน้าที่ต้องปฏิบัติตามจรรยาบรรณอย่างเคร่งครัด
การละเลยหรือฝ่าฝืนใด ๆ จะได้รับการลงโทษหรือเลิกจ้างตามลักษณะแห่งความผิดตามควรแก่กรณี
นอกจากนี้ผู้บังคับบัญชาทุกระดับชั้นมีหน้าที่สอดส่องและส่งเสริมให้ผู้ใต้บังคับบัญชาปฏิบัติตามจรรยาบรรณที่กำหนดและประพฤติตนเป็นแบบอย่างที่ดี

5.1 Whistle- Blower Policy

บริษัทได้กำหนดนโยบายและขั้นตอนต่างๆ รวมทั้งได้จัดทำ Ethics Hotline เพื่อสนับสนุน
ให้พนักงาน ผู้บริหาร
และกรรมการสามารถรายงานการพบเห็นการทุจริตหรือการปฏิบัติที่อาจขัดต่อจรรยาบรรณต่อผู้บังคับบัญชา
หรือฝ่ายทรัพยากรบุคคล หรือส่วนงานตรวจสอบภายใน
คณะกรรมการจรรยาบรรณและคณะกรรมการตรวจสอบแล้วแต่กรณี ทั้งนี้
ผู้ที่รายงานข้อมูลดังกล่าวจะได้รับการปกป้องดูแลจากบริษัทอย่างดี

โดยในปี 2554 ไม่มีการร้องเรียนเกี่ยวกับการกระทำผิดและการทุจริตใดๆ
มายังคณะกรรมการจรรยาบรรณและคณะกรรมการตรวจสอบ

5.2 ความขัดแย้งทางผลประโยชน์

คณะกรรมการบริษัทมีนโยบายในการดูแลรายการที่อาจจะเกิดความขัดแย้งทางผลประโยชน์
(Conflict of Interest) ของ ผู้ที่เกี่ยวข้องต่างๆ อาทิ กรรมการ ผู้บริหาร ผู้ถือหุ้นรายใหญ่
หรือพนักงาน อย่างรอบคอบ ซื่อสัตย์สุจริต เพื่อให้มั่นใจการกระทำหรือตัดสินใจใดๆ
ต้องทำไปเพื่อมุ่งประโยชน์สูงสุดของบริษัท ไม่ใช่เพื่อประโยชน์ส่วนตน ครอบครัว
พวกพ้องหรือบุคคลใกล้ชิด และให้เกิดความเป็นธรรม โปร่งใส
รวมทั้งมีการเปิดเผยข้อมูลในเรื่องดังกล่าวอย่างครบถ้วน เพียงพอ
โดยได้กำหนดไว้เป็นส่วนหนึ่งของนโยบายการกำกับดูแลกิจการในด้านจรรยาบรรณของบริษัท

บริษัทได้จัดทำหลักเกณฑ์และวิธีการรายงานส่วนได้เสียของกรรมการและผู้บริหาร
โดยได้กำหนดให้กรรมการและผู้บริหารทุกคนต้องรายงานส่วนได้เสียของตนรวมทั้งผู้ที่เกี่ยวข้อง
ซึ่งสำนักเลขานุการบริษัทจะจัดทำสำเนารายงานเสนอให้ประธานคณะกรรมการบริษัทและประธานคณะกรรมการตรวจสอบรับทราบ
และนำเสนอให้คณะกรรมการบริษัทรับทราบในการประชุมครั้งถัดไป

5.3 การดูแลเรื่องการใช้ข้อมูลภายใน

บริษัทมีนโยบายในการดูแลปกป้องข้อมูลภายในที่เป็นความลับและมีสาระสำคัญที่ยังไม่ได้เปิดเผยต่อสาธารณชน
เพื่อไม่ให้บุคคลภายในและผู้ที่ไม่มีอำนาจในการเข้าถึงข้อมูลนำข้อมูลไปใช้เพื่อประโยชน์ส่วนตน
โดยได้จัดทำนโยบายการดูแลรักษาความปลอดภัยของข้อมูล เพื่อจัดชั้นความลับของข้อมูล
ตลอดจนกำหนดผู้มีอำนาจที่จะเข้าถึงข้อมูลที่เป็นความลับ
เฉพาะที่มีความจำเป็นและเกี่ยวข้องต้องการใช้ข้อมูลเท่านั้น

บริษัทยังมีนโยบายให้กรรมการและผู้บริหารต้องรายงานข้อมูลการซื้อขายหลักทรัพย์ของบริษัทให้ทราบทุกครั้งและห้ามซื้อขายหลักทรัพย์ของกลุ่มบริษัท
โดยใช้ข้อมูลภายในของบริษัท ที่มีสาระสำคัญและยังไม่ได้เปิดเผยต่อสาธารณชน
เพื่อประโยชน์ตนเองและผู้อื่น รวมทั้งกำหนดไว้ในจรรยาบรรณให้กรรมการ ผู้บริหาร
และพนักงานหลีกเลี่ยงหรืองดการซื้อขายหลักทรัพย์ของกลุ่มบริษัทในช่วง 1 เดือน
ก่อนการเปิดเผยข้อมูลแก่สาธารณชน

ส่วนงานเลขานุการบริษัทยังได้รายงานสถานะการถือครองและการเปลี่ยนแปลงในหลักทรัพย์ของบริษัท
ของกรรมการและผู้บริหารให้ประธานคณะกรรมการบริษัทและประธานคณะกรรมการตรวจสอบรับทราบ
และนำเสนอให้คณะกรรมการบริษัทรับทราบในการประชุมครั้งถัดไป

การกระทำฝ่าฝืนใดๆ
บริษัทถือเป็นการปฏิบัติขัดกับนโยบายและจรรยาบรรณมีโทษทางวินัยอย่างร้ายแรงและยังมีความผิดตามมาตรา
241 และ 242 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551

8.3 บุคลากร

1. บุคลากร

บุคลากรของบริษัท ณ วันที่ 31 ธันวาคม 2554 มีจำนวน 64 คน แบ่งออกได้ตามสายงานที่สำคัญ ๆ
ดังนี้

  --------------------------------------- -------------------------------
  หน่วยงาน                                 จำนวนคน

  ผู้บริหารและพนักงานสนับสนุนผู้บริหาร             19

  Finance & Account / Portfolio           19
  Management                              

  Support                                 26

  รวม                                     64
  --------------------------------------- -------------------------------

ผลตอบแทนรวมของบุคลากรของบริษัท ณ สิ้นปี 2554 รวมทั้งสิ้น จำนวน 147 ล้านบาท
(ผลตอบแทนดังกล่าวประกอบด้วย เงินเดือน โบนัส และเงินสมทบกองทุนสำรองเลี้ยงชีพ
และผลประโยชน์อื่นๆ)

2. นโยบายด้านการบริหารบุคลากร

บริษัทเห็นความสำคัญและคุณค่าของทรัพยากรบุคคล
ดังนั้นจึงมีนโยบายเรื่องการบริหารงานบุคคลที่ชัดเจน
โดยมุ่งมั่นที่จะให้การดูแลรักษาและพัฒนาพนักงานอย่างเป็นระบบและต่อเนื่อง
เพื่อเพิ่มคุณภาพในตัวพนักงาน และสร้างขวัญกำลังใจในการทำงานอย่างทั่วถึง
มุ่งเสริมสร้างขีดความสามารถในการแข่งขันทั้งระดับบุคคล ทีมงาน
และองค์กรอย่างต่อเนื่องในหลายด้าน ดังนี้

2.1 การเสริมสร้างแนวทางการทำงาน สืบเนื่องจากรากฐานวัฒนธรรมองค์กรแบบ Triple I
(Individual Talents - Idea Generation - Infinite Changes พ.ศ. 2548-2550)
โดยมุ่งเน้น Corporate Value ที่เรียกว่า ITIES (Integrity, Teamwork, Innovation,
Excellence และ Social Responsibility) อย่างต่อเนื่อง

  Integrity : รักษามาตรฐานทางวิชาชีพ ในด้านจริยธรรม ความน่าเชื่อถือ
  และการเป็นที่ไว้วางใจ

Teamwork : ร่วมใจและทำงานเคียงข้างกันทั้งกลุ่มบริษัทเพื่อบรรลุเป้าหมายเดียวกัน

  Innovation : เราเชื่อว่าไม่ว่าใครก็มีความคิดที่ยอดเยี่ยมได้
  เราน้อมรับการเปลี่ยนแปลงและมุ่งมั่นเรียนรู้อย่างต่อเนื่องเพื่อทำให้วิสัยทัศน์กลายเป็นความจริง

  Excellence : เราทุ่มเทเพื่อความเป็นเลิศในทางวิชาชีพ
  และสร้างสรรค์ผลงานที่ดีเลิศในทุกความรับผิดชอบ

  Social Responsibility : ดำเนินธุรกิจด้วยความรับผิดชอบต่อสังคม ชุมชน และสิ่งแวดล้อม
  เพื่อสร้างความยั่งยืนให้กับองค์กรและสังคม

2.2 การดูแลและรักษาบุคลากรที่ร่วมงานกับองค์กร
โดยนอกจากการจัดสรรผลตอบแทนในการทำงานที่เหมาะสมตามระบบคุณธรรม
และมีการสำรวจเพื่อเปรียบเทียบค่าตอบแทนให้แข่งขันได้กับตลาดแรงงาน
โดยใช้หลักการจ่ายค่าตอบแทนโดยคำนึงถึง 3 P (Pay for Position /Performance /
Person) ดังนี้

  Pay for Position พิจารณาจากค่าของงานในแต่ละงาน (Job Evaluation)
  และเปรียบเทียบให้เป็นธรรมกับตลาดภายนอก (Job Benchmarking by Salary Survey)

  Pay for Performance พิจารณาจาก ผลการปฏิบัติงานของทีมงานและตนเอง
  ซึ่งจะออกมาในรูปของ Merit / Bonus เป็นต้น

  Pay for Person พิจารณาจาก Knowledge / Skill / competency ของแต่ละบุคคล

  ทั้งนี้ยังมีระบบการบริหารผลงานสำหรับกลุ่ม High flyer โดยพิจารณา
  ให้ได้รับผลตอบแทนในการทำงานที่เหมาะสมกับผลการปฏิบัติงาน (Performance) ศักยภาพ
  (Potential) และความสำคัญต่อธุรกิจ (Criticality) อีกด้วย

2.3 ทางบริษัทให้ความสำคัญของสุขภาพพนักงาน
และการดูแลสิทธิประโยชน์พื้นฐานของพนักงานตามข้อกำหนดต่างๆ ทางด้านความปลอดภัย สุขอนามัย
และการปรับสิทธิประโยชน์อื่นๆ เพิ่มเติม ให้ทัดเทียมกับตลาดภายนอก เช่น
สนับสนุนให้พนักงานดูแลสุขภาพ โดยมี Fitness Center ให้พนักงานได้ใช้บริการ
การจัดห้องพยาบาลซึ่งมีพยาบาลประจำตลอดวันและมีแพทย์ประจำตามตารางการตรวจทั้งการตรวจรักษาทั่วไปและผู้เชี่ยวชาญประจำเช่น
นักกายภาพบำบัด การตรวจสุขภาพประจำปี
การประกันชีวิตและประกันสุขภาพที่บริษัทเป็นผู้รับผิดชอบค่าใช้จ่าย
มีคณะกรรมการสวัสดิการในสถานประกอบกิจการที่ทำหน้าที่หารือ
และเสนอข้อคิดเห็นและแนวทางในการจัดสวัสดิการที่เป็นประโยชน์สำหรับพนักงาน
และนอกเหนือจากนั้น ในช่วงของการเกิดภาวะอุทกภัยในช่วงปีที่ผ่านมา
บริษัทก็ได้ให้ความช่วยเหลือแก่พนักงานที่ประสบภัย
หรือได้รับผลกระทบจากเหตุการณ์ดังกล่าวในหลายๆ รูปแบบ ไม่ว่าจะเป็นการจัดหาที่พักชั่วคราว
เงินช่วยเหลือแก่ผู้ประสบภัย หรือเงินกู้สงเคราะห์เป็นกรณีพิเศษ เป็นต้น

2.4 บริษัทให้ความสำคัญกับการออมเงินในรูปแบบของสหกรณ์ออมทรัพย์ และการออมในระยะยาว
เพื่อไว้ใช้หลังเกษียณ หรือเมื่อพ้นสภาพการเป็นพนักงาน
โดยได้ดำเนินการจัดตั้งและบริหารกองทุนสำรองเลี้ยงชีพสำหรับพนักงานอย่างต่อเนื่อง
และได้เปิดโอกาสให้สมาชิกแต่ละท่าน เลือกรูปแบบการลงทุนที่สนใจด้วยตนเอง
โดยคำนึงถึงระดับความเสี่ยงที่ยอมรับได้ (Employee Choice)
ซึ่งพนักงานทุกคนจะได้รับทราบข้อมูลจากคู่มือพนักงานเป็นมาตรฐานเดียวกัน

2.5 การพัฒนาความรู้
ความสามารถของบุคลากรให้สอดคล้องกับกลยุทธ์การดำเนินธุรกิจและการดำเนินงานตามสายงาน
ด้วยการสนับสนุนการพัฒนาบุคลากรอย่างต่อเนื่องการนำระบบ Competency-Based
Development มาใช้ในการวางแผนพัฒนาความก้าวหน้าในสายอาชีพ (Career Advancement)
สนับสนุนการพัฒนาความรู้ ความสามารถของบุคลากรอย่างต่อเนื่อง ทั้งในด้านทักษะทั่วไป
การบริหารจัดการ (Managerial Training) เทคนิควิชาชีพเฉพาะของแต่ละสายงาน (
Functional Training) รวมทั้ง การฝึก และพัฒนากระบวนการ และมุมมอง วิธีการคิด
(Perspective Training)
ทำอย่างไรให้คิดและปฏิบัติได้อย่างเป็นรูปธรรมและการดำเนินการพัฒนาที่สอดคล้องตามแผนการพัฒนารายบุคคล
(Individual Development Plan)

2.6 โครงการฝึกศึกษาพัฒนาให้พนักงานได้เพิ่มเติมความรู้
รวมทั้งมีความขวนขวายหาความรู้ทั้งที่เกี่ยวข้องกับงาน และความรู้อื่นๆ
ในรูปแบบของการจัดกิจกรรมการเรียนรู้ มีห้องสมุดของกลุ่มบริษัท (Knowledge Station)
ที่มีหนังสือและสื่อการเรียนรู้ในหมวดหมู่ต่างๆ รวมกว่า 8,000 เล่ม

2.7 จัดโครงการเพื่อส่งเสริมให้พนักงานมีจิตใจที่ดีงาม โดยการฝึกพัฒนาจิต การเจริญสติ
เจริญสมาธิ จัดโครงการอบรมธรรมศึกษาในสถานประกอบการ
รวมทั้งการส่งเสริมให้พนักงานมีจิตอาสา และแบ่งปันแก่ผู้อื่น มุ่งเน้นให้ทำประโยชน์
และมอบคุณค่าที่ดีตอบแทนสู่สังคม ผ่านกิจกรรมที่ทำร่วมกับชุมชนและสังคม

2.8 โครงการ “แผนสืบทอดตำแหน่งงาน – Succession Planning”
มีการดำเนินการอย่างต่อเนื่อง
เพื่อเป็นกระบวนการในการเตรียมความพร้อมให้กับผู้บริหารของกลุ่มบริษัท
ที่จะเติบโตในสายอาชีพหรือสายการบริหารในระดับสูง
ซึ่งจะมุ่งเน้นในกลุ่มตำแหน่งงานหลักขององค์กรในระดับ AVP ขึ้นไปของกลุ่มบริษัท
ซึ่งนอกจากจะเป็นการลดความเสี่ยงในด้านความต่อเนื่องด้านการบริหารขององค์กรแล้ว
ยังเป็นการรักษาและพัฒนาผู้บริหารภายในองค์กรให้เติบโตก้าวหน้า
รวมทั้งรองรับทิศทางการดำเนินธุรกิจในอนาคตได้เป็นอย่างดี
โดยมีกระบวนการพัฒนาอย่างเป็นระบบ

2.9 การส่งเสริมให้พนักงานมีส่วนร่วมในกิจกรรมเพื่อสังคม
โดยมุ่งหวังให้เป็นการเสริมสร้างขวัญกำลังใจ
และความภาคภูมิใจของพนักงานในการเป็นสมาชิกขององค์กรที่ทำความดี
ทำกิจกรรมเพื่อตอบแทนสังคมและชุมชน

8.3 ความรับผิดชอบต่อสังคม

อินทัชเป็นสัญลักษณ์ที่มาจากรอยยิ้ม สื่อถึงมิตรภาพ ความใกล้ชิด การช่วยเหลือเกื้อกูลซึ่งกันและกัน
พันธกิจหลัก ด้านหนึ่งของอินทัช ที่ยังคงดำเนินการมาอย่างต่อเนื่อง คือ การช่วยเหลือสังคม
ภายใต้แนวคิด “คนไทยแข็งแรง ประเทศไทยแข็งแรง” โดยให้ความสำคัญกับเยาวชนเป็นหลัก
เนื่องจากเยาวชนเป็นทรัพยากรที่สำคัญในการพัฒนาประเทศ
หากพวกเขาได้รับโอกาสที่ดีในการพัฒนาศักยภาพ ความรู้ ความสามารถ จินตนาการ
ความคิดสร้างสรรค์ คุณธรรมและจริยธรรม รวมถึงการปลูกฝังการมีจิตอาสาแล้ว
จะทำให้เติบโตเป็นคนที่มีคุณภาพพร้อมที่จะขับเคลื่อนสังคมและประเทศชาติให้เจริญก้าวหน้าในระยะยาว

-   ร่วมเฉลิมพระเกียรติสมเด็จพระเจ้าอยู่หัวทรงเจริญพระชนมพรรษา 84 พรรษา

  ปี 2554 เป็นปีมหามงคลแห่งการเฉลิมพระเกียรติพระบาทสมเด็จพระเจ้าอยู่หัว
  เนื่องในโอกาสที่ทรงเจริญพระชนมพรรษา 84 พรรษา อินทัช หรือ บริษัท ชิน คอร์ปอเรชั่น
  จำกัด (มหาชน)
  ขอร่วมรำลึกในพระมหากรุณาธิคุณและร่วมเฉลิมพระเกียรติพระองค์ท่านด้วยการน้อมนำแนวพระราชดำริปรัชญาเศรษฐกิจพอเพียงมาประยุกต์ใช้ในการดำเนินโครงการ
  แคมป์สนุกคิดกับอินทัช เพื่อเผยแพร่ให้เยาวชนและคนในสังคมเกิดการพัฒนาคุณภาพชีวิตอย่างยั่งยืน
  พร้อมทั้งร่วมปลูกฝังให้เยาวชนรักการอ่าน ภูมิใจในภาษาไทย และวรรณกรรมไทย
  ซึ่งเป็นภาษาประจำชาติกับโครงการ จินตนาการ สืบสาน วรรณกรรมไทยกับอินทัช
  โดยในปีนี้ได้ส่งเสริมให้เยาวชนอ่านหนังสือพระราชนิพนธ์ของพระบาทสมเด็จพระเจ้าอยู่หัว
  รวมถึงรำลึกถึงพระอัจฉริยภาพของพระองค์ในด้านศิลปะแขนงต่างๆ

-   อินทัชสานต่อเยาวชนนักคิด ด้วยเศรษฐกิจพอเพียง

  ปรัชญาเศรษฐกิจพอเพียง
  เป็นแนวคิดที่พระบาทสมเด็จพระเจ้าอยู่หัวได้พระราชทานไว้ให้กับปวงชนชาวไทยอย่างชัดเจน
  เมื่อปี 2517 เป็นหลักแห่งความคิดในการดำรงชีวิตและการปฏิบัติงาน
  ทรงปฏิบัติให้เห็นเป็นตัวอย่าง
  และทรงชี้ให้เห็นว่าการดำเนินชีวิตของประชาชนควรตั้งอยู่ในความรอบคอบ ระมัดระวัง
  เริ่มต้นจากพื้นฐานที่มั่นคง คือ ความพอมี พอกิน พอใช้ รู้จักใช้ชีวิตอย่างเรียบง่าย ไม่ฟุ้งเฟ้อ
  ไม่หลงใหลไปกับกระแสบริโภค เป็นแนวทางการปฏิบัติตนของประชาชนในทุกระดับ
  ตั้งแต่ระดับครอบครัว ระดับชุมชน จนถึงระดับภาครัฐ

  อินทัชจึงได้น้อมนำปรัชญาเศรษฐกิจพอเพียงและหลักการทรงงานมาเป็นแนวคิด
  และประยุกต์ใช้เพื่อสร้างสรรค์โครงการเศรษฐกิจพอเพียงในโรงเรียน
  โดยการเปิดโอกาสให้นักเรียน นักศึกษา โรงเรียน และชุมชน ร่วมกันจัดทำตัวอย่างโครงการกับ
  แคมป์สนุกคิดกับอินทัช “เยาวชนพอดี โรงเรียนพอเพียง”
  เพื่อให้เป็นแหล่งรวบรวมองค์ความรู้ขยายผลสู่การปฏิบัติ
  ก่อให้เกิดประโยชน์กับโรงเรียนและชุมชนอย่างยั่งยืน ในปี 2554
  เปิดโอกาสให้เยาวชนอาชีวศึกษาได้เข้าร่วมทำกิจกรรมเพราะเชื่อมั่นว่าเยาวชนทุกคนมีความคิด
  ความสามารถ หากได้รับโอกาส และเวทีในการแสดงออกที่เหมาะสม
  ปัจจุบันมีโครงการเศรษฐกิจพอเพียง รวมทั้งสิ้น 35 โครงการ 35 จังหวัด
  และมีเยาวชนเข้าร่วมโครงการแล้วกว่า 5,700 คน จาก 1,735 โรงเรียนทั่วประเทศ

ตัวอย่างโครงการเศรษฐกิจพอเพียงในโรงเรียนตามแนวคิด “เยาวชนพอดี โรงเรียนพอเพียง”

  “สถานีทดลองพันธุ์มันสำปะหลัง” โรงเรียนร่องตาทีวิทยา อำเภอลานสัก จังหวัดอุทัยธานี
  โดยผู้แทนนักศึกษามหาวิทยาลัยนเรศวร มหาวิทยาลัยราชภัฏนครสวรรค์
  และวิทยาลัยเทคนิคอุทัยธานี
  มีแนวคิดเพื่อช่วยเพิ่มผลผลิตการปลูกมันสำปะหลังให้แก่เกษตรกรและส่งเสริมการใช้ทรัพยากรภายในท้องถิ่นได้อย่างเหมาะสม

  “ศูนย์พัฒนาผลิตภัณฑ์จากต้นไมยราบยักษ์” โรงเรียนวังกระแสวิทยาคม อำเภอเมือง
  จังหวัดนครพนม โดยผู้แทนนักศึกษามหาวิทยาลัยนครพนม มหาวิทยาลัยเกษตรศาสตร์
  วิทยาเขตเฉลิมพระเกียรติ จังหวัดสกลนคร และมหาวิทยาลัยเทคโนโลยีราชมงคลอีสาน
  วิทยาเขตสกลนคร
  มีแนวคิดเพื่อนำทรัพยากรที่มีอยู่ในท้องถิ่นรวมถึงวัชพืชที่ไม่มีประโยชน์มาประยุกต์ใช้ได้อย่างคุ้มค่า
  สร้างรายได้ให้ชุมชน

  “ธนาคารจุลินทรีย์เพื่อสิ่งแวดล้อม” โรงเรียนบ้านไร่อ้อย อำเภอแม่ใจ จังหวัดพะเยา
  โดยผู้แทนนักศึกษามหาวิทยาลัยพะเยา มหาวิทยาลัยแม่ฟ้าหลวง และวิทยาลัยเทคนิคเชียงราย
  มีแนวคิดเพื่อรวบรวมและผลิตหัวเชื้อจุลินทรีย์ชนิดต่างๆ
  ให้ชุมชนนำไปใช้ประโยชน์ทางเกษตรกรรม และช่วยลดปัญหาสิ่งแวดล้อมในชุมชน

  “พิพิธภัณฑ์วิถีชีวิตมุสลิม” โรงเรียนบ้านบ่อหิน อำเภอละงู จังหวัดสตูล
  โดยผู้แทนนักศึกษามหาวิทยาลัยราชภัฏ สุราษฎร์ธานี มหาวิทยาลัยราชภัฏ นครศรีธรรมราช
  มีแนวคิดเพื่ออนุรักษ์วิถีชีวิตมุสลิม
  และเป็นศูนย์กลางการถ่ายทอดความรู้ด้วยการส่งเสริมอาชีพให้กับชุมชน

  “เศรษฐกิจพอเพียงตามวิถีคนเมือง” โรงเรียนราชวินิตมัธยม กรุงเทพ
  โดยผู้แทนนักศึกษามหาวิทยาลัยเกษตรศาสตร์ มหาวิทยาลัยราชภัฏสวนสุนันทา
  มหาวิทยาลัยเทคโนโลยีราชมงคลพระนคร และโรงเรียนราชวินิตมัธยม
  มีแนวคิดให้เยาวชนรู้จักความพอเพียงในแบบของตนเอง
  กระตุ้นให้เยาวชนเห็นคุณค่ามากกว่ามูลค่า

-   จากเยาวชนพอดี สู่ศูนย์การเรียนรู้พอเพียง

  ศูนย์การเรียนรู้เศรษฐกิจพอเพียงของโรงเรียนและชุมชน
  เกิดจากแนวคิดที่อินทัชมองเห็นโอกาสที่จะขยายผลและพัฒนาตัวอย่างโครงการเศรษฐกิจพอเพียงที่มีศักยภาพ
  และความเข้มแข็งจากโครงการแคมป์สนุกคิดกับอินทัช ปีที่ 8-10 โดยมุ่งหวังให้ศูนย์การเรียนรู้ฯ
  ทำหน้าที่รวบรวม และเผยแพร่องค์ความรู้ของชุมชนไปสู่บุคคล และหน่วยงานอื่นๆ
  รวมทั้งยังเชื่อมโยงองค์ความรู้จากแหล่งอื่นๆ เข้ามาสู่ชุมชน
  เพื่อให้เกิดการขยายองค์ความรู้และก่อให้เกิดประโยชน์สู่วงกว้าง
  โดยได้ผสานหลักการทำงานให้เกิดรูปธรรมทั้งด้านองค์ความรู้ ด้านกระบวนการเรียนรู้
  ด้านกายภาพ ด้านการบริหารจัดการและบุคลากร
  เพื่อให้ศูนย์การเรียนรู้เป็นแหล่งสืบสานแนวทางการสร้างชีวิตด้วยหลักปรัชญาเศรษฐกิจพอเพียงอย่างยั่งยืนต่อไป

  “ศูนย์การเรียนรู้เห็ดนางฟ้าครบวงจร ชุมชนโพธิ์ทอง” โรงเรียนวัดโพธิ์ทอง อำเภอเมือง
  จังหวัดนครศรีธรรมราช
  มีแนวคิดเพื่อเผยแพร่และขยายผลองค์ความรู้ไปสู่การสร้างอาชีพให้กับชุมชน

  “ศูนย์การเรียนรู้พันธุ์ข้าวชุมชนบ้านดักคะนน” โรงเรียนชุมชนวัดดักคะนน อำเภอเมือง
  จังหวัดชัยนาท มีแนวคิดเพื่อช่วยลดต้นทุนการซื้อเมล็ดพันธุ์ข้าว และสืบสานการทำนาตามวิถีท้องถิ่น

  “ศูนย์การเรียนรู้วิถีชีวิตภูมิปัญญาผ้าทอมือปกาเกอะญอ” โรงเรียนบ้านป่าเลา อำเภอแม่ทา
  จังหวัดลำพูน มีแนวคิดเพื่อถ่ายทอดภูมิปัญญาทางวัฒนธรรมสู่เยาวชนรุ่นหลัง พัฒนาอาชีพ
  และสร้างรายได้ให้กับชุมชน

-   เรื่องราวจากการอ่าน บันดาลใจสู่ภาพศิลป์

  โครงการ จินตนาการ สืบสาน วรรณกรรรมไทยกับอินทัช ได้ดำเนินการมาอย่างต่อเนื่องเป็นปีที่
  5 เพื่อเชิดชู สืบสานความเป็นไทยและมรดกทางศิลปวัฒนธรรมไทย
  โดยเฉพาะภาษาและวรรณกรรมไทย สำหรับให้เยาวชนรักการอ่าน และภาคภูมิใจในภาษาไทย
  กระตุ้นให้ใช้จินตนาการและความคิดสร้างสรรค์ ส่งผลงานเข้าประกวดให้หัวข้อ
  “ความสุขจากการให้”
  เพื่อร่วมเฉลิมพระเกียรติพระบาทสมเด็จพระเจ้าอยู่หัวทรงเจริญพระชนมพรรษา 84 พรรษา
  ร่วมรำลึกถึงพระราชกรณียกิจมากมายที่ทรงทำให้แก่พสกนิกร
  รวมถึงพระอัจฉริยภาพและพระปรีชาสามารถในด้านอักษรศาสตร์ ภาษาศาสตร์ และวรรณกรรม
  อาทิ หนังสือพระราชนิพนธ์ เรื่อง พระมหาชนก คำพ่อสอน ทองแดง นายอินทร์ผู้ปิดทองหลังพระ
  และติโต

  โดยในปีนี้มีผลงานที่เยาวชนส่งเข้าประกวด 1,619 ผลงาน ได้รับรางวัลรวม 27 รางวัล
  และทุนการศึกษารวมมูลค่า 1,125,000 บาท
  นอกจากนี้ยังได้รับพระมหากรุณาธิคุณจากสมเด็จพระเทพรัตนราชสุดา สยามบรมราชกุมารี
  พระราชทานถ้วยรางวัลชนะเลิศแก่เยาวชนระดับอุดมศึกษา และมัธยมศึกษาตอนปลาย นอกจากนี้
  บริษัท ได้นำผลงานของเยาวชนออกจำหน่ายการกุศล
  นำรายได้ทั้งหมดไม่หักค่าใช้จ่ายสมทบทุนมูลนิธิสมเด็จพระเทพรัตนราชสุดา
  เพื่อสนับสนุนการศึกษาของนักเรียนที่ขาดแคลนทุนทรัพย์
  นับเป็นความภาคภูมิใจของอินทัชที่สามารถผลักดันและส่งเสริมให้เยาวชนอ่านหนังสือวรรณกรรมไทยเพิ่มขึ้นกว่า
  350 เรื่อง จากผลงานที่ส่งเข้าประกวดรวม 8,725 ผลงาน

  ด้วยความ “เชื่อมั่นในพลังสร้างสรรค์ของเยาวชน” อินทัช
  ยังคงมุ่งมั่นดำเนินกิจกรรมเพื่อสังคมโดยเฉพาะกิจกรรมสำหรับเยาวชน และคนรุ่นใหม่
  ซึ่งถือเป็นทรัพยากรที่สำคัญในการพัฒนาประเทศ
  ตามเจตนารมณ์ในการดำเนินธุรกิจที่ยึดมั่นในหลักธรรมาภิบาล
  ควบคู่ไปกับการดำเนินธุรกิจด้วยความรับผิดชอบต่อสังคม
  ที่มุ่งเน้นกิจกรรมที่เป็นประโยชน์ต่อการพัฒนาศักยภาพของเยาวชนให้กล้าคิด
  กล้าแสดงความสามารถ และจินตนาการอย่างสร้างสรรค์ พร้อมปลูกฝังจิตสำนึกในการทำความดี
  และทำประโยชน์ต่อสังคม เพื่อบ่มเพาะพลเมืองรุ่นใหม่ ให้เป็นทั้ง “คนเก่ง” และ “คนดี”
  มีจิตอาสาพร้อมที่จะเป็นกำลังสำคัญในการพัฒนาสังคมและประเทศชาติให้เจริญก้าวหน้าในอนาคต

-   อินทัช ร่วมช่วยเหลือผู้ประสบอุทกภัย

  ปลายปี 2554 ได้เกิดเหตุอุทกภัยครั้งใหญ่สร้างความเสียหายทั้งทางร่างกาย จิตใจ
  และทรัพย์สินของผู้ประสบภัย หน่วยงานต่างๆ ทั้งภาครัฐ และเอกชน
  รวมทั้งพี่น้องชาวไทยต่างเร่งระดมความช่วยเหลืออย่างเต็มกำลัง
  เพื่อบรรเทาความเดือดร้อนของผู้ประสบอุทกภัย อินทัช
  พร้อมบริษัทในเครือเป็นองค์กรหนึ่งที่ได้ร่วมให้ความช่วยเหลือ และบรรเทาทุกข์
  ด้วยการมอบเงินบริจาคจำนวน 35,000,000 บาท ให้แก่นายกรัฐมนตรี มอบเงิน 500,000
  บาท ผ่านครอบครัวข่าว 3 ช่วยผู้ประสบอุทกภัย 54 นอกจากนี้ พนักงานอินทัช ยังร่วมบริจาคเงิน
  สิ่งของเครื่องใช้ และอาหารแห้งสำหรับผู้ประสบอุทกภัย ณ วัดดักคะนน ตำบลธรรมามูล
  อำเภอเมือง จังหวัดชัยนาท และภายหลังจากที่สถานการณ์คลี่คลาย
  พนักงานอินทัชและบริษัทในเครือได้ลงพื้นที่ ร่วมกับนักเรียนโรงเรียนชุมชนวัดดักคะนน
  นักศึกษาจิตอาสาโครงการแคมป์สนุกคิดกับอินทัช ชุมชน และผู้แทนหน่วยงานราชการในท้องถิ่น
  เพื่อทำความสะอาด ช่วยซ่อมแซมและปรับปรุงพื้นที่สาธารณประโยชน์ วัด โรงเรียน
  และศูนย์การเรียนรู้พันธุ์ข้าว ชุมชนบ้านดักคะนน
  ซึ่งเป็นหนึ่งในโครงการเศรษฐกิจพอเพียงของแคมป์สนุกคิดกับอินทัช
  เพื่อให้สามารถกลับมาใช้ประโยชน์ได้ดังเดิม
  อีกทั้งยังเป็นการช่วยสร้างกำลังใจให้กับผู้ที่ประสบภัยได้กลับมามีความสุขและรอยยิ้มได้อีกครั้งหนึ่ง